text:
 |
 52015PC0010
 Priekšlikums EIROPAS PARLAMENTA UN PADOMES REGULA par Eiropas Stratēģisko investīciju fondu un ar ko groza Regulas (ES) Nr. 1291/2013 un (ES) Nr. 1316/2013 /* COM/2015/010 final - 2015/0009 (COD) */
 PASKAIDROJUMA RAKSTS
 1. PRIEKŠLIKUMA KONTEKSTS
 Ekonomikas un
 finanšu krīzes rezultātā investīciju līmenis Eiropas
 Savienībā ir samazinājies par aptuveni 15 %
 salīdzinājumā ar 2007. gadu, kad tas bija
 vislielākais. Pašreizējais līmenis ir krietni mazāks nekā
 tam vajadzētu būt saskaņā ar vēsturiskajām
 tendencēm, un – ja nekas netiks darīts – prognozes liecina par tikai
 daļēju atgūšanos turpmākajos gados. Tā
 rezultātā tiek traucēta ekonomikas atveseļošanās,
 darba vietu radīšana, ilgtermiņa izaugsme un konkurētspēja.
 Šāds investīciju iztrūkums rada riskus, ka netiks sasniegti
 mērķi, kas noteikti stratēģijā “Eiropa 2020”. Eiropas
 Komisijas priekšsēdētājs savās politikas
 pamatnostādnēs Komisijai 2014. – 2019. gadam ir noteicis šo
 jautājumu kā svarīgu politikas uzdevumu, tāpat arī 2014.
 gada 18. decembra Eiropadome (EUCO 237/14), kā arī G20 līderu
 samits 2014. gada 15.-16. novembrī.
 Vispārējā
 nenoteiktība saistībā ar ekonomisko situāciju, augsts
 publiskā un privātā sektora parāda līmenis ES
 ekonomikas atsevišķās daļās un to ietekme uz
 kredītrisku ierobežo manevrēšanas iespējas. Tomēr
 pastāv ievērojami ietaupījumi un augsts finanšu
 likviditātes līmenis. Turklāt nesen kopā ar Eiropas
 Komisiju, Eiropas Investīciju banku un ES dalībvalstīm
 veiktā izpēte ir apstiprinājusi, ka ievērojams skaits
 rentablu investīciju projektu joprojām netiek finansēti.
 Ņemot
 vērā iepriekš minēto, paziņojumā
 "Investīciju plāns Eiropai", kas publicēts 2014. gada 26.
 novembrī, Komisija ierosināja ES līmeņa iniciatīvu,
 lai risinātu šo jautājumu. Plāna pamatā ir trīs
 savstarpēji pastiprinoši novirzieni. Pirmkārt, mobilizēt vismaz
 EUR 315 miljardus papildu investīcijās nākamo
 trīs gadu laikā, maksimāli palielinot publisko resursu ietekmi
 un piesaistot privātās investīcijas. Otrkārt,
 mērķtiecīgas iniciatīvas, lai nodrošinātu to, ka
 šīs papildu investīcijas atbilst reālās ekonomikas
 vajadzībām. Un, treškārt, pasākumus, lai nodrošinātu
 lielāku regulatīvo noteiktību un novērstu
 šķēršļus investīcijām, padarot Eiropu
 pievilcīgāku un tādējādi daudzkāršojot plāna
 ietekmi.
 Šis priekšlikums
 veido nepieciešamo tiesisko regulējumu un nodrošina budžeta
 līdzekļu piešķīrumus plāna pirmajiem diviem
 novirzieniem ES tiesību sistēmā. Pēc ierosinātās
 regulas pieņemšanas tas tiks īstenots kopā ar Komisiju un
 Eiropas Investīciju banku (EIB) kā stratēģiskajiem
 partneriem ar skaidru mērķi mobilizēt ieinteresētās
 personas visos līmeņos. Trešajā investīciju plāna
 novirzienā attiecībā uz normatīvo vidi un investīciju
 šķēršļu novēršanu Komisija ir nākusi klajā ar
 pirmo pasākumu kopumu savā darba programmā, kas pieņemta 2014.
 gada 16. decembrī (COM(2014) 910). Komisija arī strādās
 kopā ar citām ES iestādēm un dalībvalstīm Eiropas
 pusgada kontekstā attiecībā uz šiem jautājumiem.
 Ņemot
 vērā svarīgo lomu, kāda mazajiem un vidējiem
 uzņēmumiem (MVU) ir ES ekonomikā, jo īpaši
 attiecībā uz nodarbinātības radīšanu, tie būs
 galvenie labuma guvēji no atbalsta, kas sniegts saskaņā ar šo
 priekšlikumu.
 Arī šajā
 jomā šo mehānismu veids un iezīmes tiek balstītas uz esošo
 pieredzi ar inovatīviem finansēšanas instrumentiem, kurus izmanto
 kopīgi starp ES un EIB grupu.
 2. APSPRIEŠANĀS AR
 IEINTERESĒTAJĀM PUSĒM REZULTĀTI UN IETEKMES
 NOVĒRTĒJUMI
 Priekšsēdētājs Junkers
 iepazīstināja ar investīciju plānu Eiropas Parlamentu 26.
 novembrī. Turklāt Eiropadome investīciju plānu
 apstiprināja 2014. gada 18. decembrī. Eiropadome arī
 aicināja Savienības likumdevējus vienoties par vajadzīgo
 juridisko tekstu līdz jūnijam, lai jaunas investīcijas
 varētu aktivizēt jau 2015. gada vidū.
 Juridiskie, ekonomiskie un finanšu
 jēdzieni, kas veido šā priekšlikuma pamatu, tika plaši apspriesti ar
 Eiropas Investīciju bankas grupu un neoficiāli apspriesti ar
 publiskā un privātā sektora pārstāvjiem.
 Ieinteresētās personas no privātā sektora īpaši
 uzsvēra, cik svarīgi ir stingri kvalitātes kritēriji un
 projektu, ko varētu atbalstīt saskaņā ar plānu,
 neatkarīga atlase. Konkrētāk, tika ieteikts, ka projektiem
 vajadzētu būt: 1) ekonomiski rentabliem ar iniciatīvas atbalstu,
 2) pietiekami izstrādātiem, lai tos varētu novērtēt
 globālā vai vietējā mērogā, 3) ar Eiropas papildu
 vērtību un saskanīgiem ar ES politikas prioritātēm
 (piemēram, klimata un enerģētikas tiesību aktu kopumu 2030.
 gadam, stratēģiju "Eiropa 2020" un citām ES
 ilgtermiņa stratēģiskajām prioritātēm).
 Turklāt projektiem nevajadzētu aprobežoties tikai ar pārrobežu
 projektiem (piemēram, ar TEN-T un TEN-E projektiem).
 Komisija ir papildus guvusi svarīgus
 ieskatus saistībā ar tās līdzdalību Investīciju
 īpašajā darba grupā ES. Šīs darba grupas
 vispārējais uzdevums bija sniegt pārskatu par galvenajām
 investīciju tendencēm un vajadzībām; analizēt galvenos
 šķēršļus un vājos punktus, kas traucē
 investīcijām; ierosināt praktiskus risinājumus, lai novērstu
 šos šķēršļus un vājos punktus; identificēt
 stratēģiskās investīcijas ar ES papildu vērtību,
 ko varētu īstenot īstermiņā; sniegt ieteikumus, lai
 izstrādātu ticamu un pārredzamu plānojumu vidējā
 termiņā un ilgtermiņā. Šis darbs ir ņemts vērā
 šajā priekšlikumā.
 Galīgais darba grupas ziņojums ir pieejams šādā
 tīmekļa vietnē:
 http://ec.europa.eu/priorities/jobs-growth-investment/plan/docs/special-task-force-report-on-investment-in-the-eu_en.pdf
 3. PRIEKŠLIKUMA JURIDISKIE
 ASPEKTI
 Šā priekšlikuma juridiskais pamats ir
 Līguma par Eiropas Savienības darbību 172. pants, 173. pants, 175.
 panta 3. punkts un 182. panta 1. punkts. Šajā priekšlikumā
 izklāstīts tiesiskais regulējums, kas nepieciešams, lai
 īstenotu "Investīciju plāna Eiropai" pirmos divus
 novirzienus.
 Saskaņā ar subsidiaritātes un
 proporcionalitātes principiem, kas izklāstīti Līguma par
 Eiropas Savienību 5. pantā, ierosinātās rīcības
 mērķus nevar pietiekami labi sasniegt atsevišķās
 dalībvalstīs, un tādēļ tos var labāk sasniegt ES
 līmenī. Atšķirīgas dalībvalstu fiskālās
 spējas rīkoties dēļ rīcība Savienības
 līmenī var labāk sasniegt izvirzītos mērķus,
 ņemot vērā tās mērogu un ietekmi. Konkrēti,
 rīcība ES līmenī nodrošinās mēroga radītus
 ietaupījumus, izmantojot inovatīvus finanšu instrumentus, darbojoties
 kā katalizatoram privātu investīciju piesaistē visā ES
 un pēc iespējas labāk izmantojot Eiropas iestādes un
 viņu pieredzi un zināšanas šim nolūkam. Daudzkāršojošā
 ietekme un ietekme konkrētajā vietā tādējādi
 būs daudz lielāka nekā to varētu panākt,
 investējot atsevišķā dalībvalstī vai dalībvalstu
 grupā. Savienības vienotais tirgus, kā arī tas, ka
 nebūs konkrētai valstij vai nozarei specifisku projektu piešķīrumu,
 nodrošinās lielāku pievilcību investoriem un zemāku
 kopējo risku. Priekšlikums nepārsniedz to, kas ir nepieciešams, lai
 sasniegtu nospraustos mērķus.
 3.1. Izveidot
 Eiropas Stratēģisko investīciju fondu un izveidot Eiropas
 Investīciju konsultāciju centru (1.–3. pants)
 Priekšlikuma 1. pants paredz Komisijai
 pilnvaras noslēgt ar EIB nolīgumu par "Eiropas
 Stratēģisko investīciju fonda" (ESIF) izveidi ar
 mērķi atbalstīt investīcijas Savienībā un
 nodrošināt labāku piekļuvi finansējumam sabiedrībām,
 kam ir līdz 3000 darbinieku, īpašu uzmanību pievēršot
 mazajiem un vidējiem uzņēmumiem, nodrošinot EIB riska
 uzņemšanās spēju. Priekšlikuma 2. pants nosaka, ka ES garantija
 ir jāattiecina uz konkrētām EIB finansēšanas un
 investīciju operācijām, izmantojot ESIF.
 Par ES garantijas izmantošanu
 attiecībā uz ESIF lemj tajā noteiktās pārvaldības
 struktūras. Konkrēti, ESIF pārvalda Valde (3. pants), kas nosaka
 stratēģisko ievirzi, stratēģisko aktīvu izvietojumu un
 darbības politikas un procedūras, tostarp investīciju politiku
 projektiem, ko ESIF var atbalstīt, un ESIF riska profilu. Investīciju
 komiteja, kas sastāv no neatkarīgiem profesionāļiem, ir
 atbildīga par iespējamo operāciju izskatīšanu un apstiprina
 atbalstu operācijām neatkarīgi no attiecīgā projekta
 ģeogrāfiskās atrašanās vietas.
 Valdes locekļus ieceļ tie, kas dod
 ieguldījumu risku uzņemšanās spējā, ar
 balsstiesībām, kas proporcionālas to ieguldījumam.
 Kamēr vienīgie ESIF ieguldītāji ir Savienība un EIB,
 locekļu un balsu skaits Valdē tiek piešķirts, pamatojoties uz
 ieguldījumu naudā vai garantiju formā attiecīgo
 apmēru, un visus lēmumus pieņem ar konsensu.
 Kad ESIF nolīgumam pievienojas jaunas
 puses, locekļu vai balsu skaitu Valdē piešķir, pamatojoties uz
 attiecīgā ieguldītāja ieguldījumu skaidrā
 naudā vai garantiju formā. Locekļu un balsu skaits Komisijā
 un EIB tiek attiecīgi pārrēķināts. Valde cenšas
 pieņemt lēmumus ar konsensu. Ja Valde nespēj pieņemt
 lēmumu ar konsensu termiņā, ko nosaka
 priekšsēdētājs, Valde pieņem lēmumu ar vienkāršu
 balsu vairākumu. Valde lēmumu nepieņem, ja Komisija vai EIB
 balso pret to.
 Investīciju komitejas locekļi ir
 seši neatkarīgi tirgus eksperti un rīkotājdirektors.
 Rīkotājdirektoram palīdz rīkotājdirektora vietnieks.
 Rīkotājdirektors sagatavo un vada Investīciju komitejas
 sanāksmes. Lēmumi abās struktūrās jāpieņem
 ar vienkāršu balsu vairākumu, bet Valdē jācenšas
 panākt konsensu. Projekti tiks atlasīti, pamatojoties uz to
 nopelniem, bez nozaru vai ģeogrāfiski iepriekš noteikta
 sadalījuma, tādējādi tiks maksimāli palielināta
 Fonda papildu vērtība. ESIF būs arī iespēja
 finansēt kopā ar dalībvalstīm un privātajiem
 investoriem investīciju platformas valsts, reģiona vai nozares
 līmenī.
 Papildus īpašajiem noteikumiem, kas
 reglamentē ESIF izveidi, darbības un pārvaldību, ar ESIF
 nolīgumu izveido arī Eiropas Investīciju konsultāciju
 centru (EIKC, 2. panta 2. punkts). Izmantojot par pamatu esošos EIB un
 Komisijas konsultāciju pakalpojumus, EIKC sniedz konsultatīvu
 atbalstu investīciju projektu apzināšanā, sagatavošanā un
 izstrādē un darbojas kā vienots tehnisko konsultāciju
 centrs (tostarp juridiskos jautājumos) projektu finansēšanā ES.
 Tas ietver arī atbalstu saistībā ar tehniskās
 palīdzības izmantošanu projektu strukturēšanā, novatorisku
 finanšu instrumentu izmantošanu un publiskā un privātā sektora
 partnerības izmantošanu.
 3.2. ES
 garantijas piešķiršana un ES garantiju fonda izveide (4.-8. pants)
 Priekšlikuma 4. pantā noteikta
 sākotnējā ES garantija EUR 16 miljardu apmērā EIB
 finansēšanas un investīciju darbībām. Saskaņā ar 5.
 pantu ar šīm operācijām nepieciešams atbalstīt
 infrastruktūras attīstību; vai investīcijas
 izglītībā, veselības aprūpē,
 pētniecībā, attīstībā, informācijas un
 komunikāciju tehnoloģijās un inovācijās; vai
 atjaunojamo energoresursu ekspansiju un energoefektivitāti; vai
 infrastruktūras projektus vides, dabas resursu, pilsētvides
 attīstības un sociālajās jomās; vai MVU un
 vidējas kapitalizācijas sabiedrības, tostarp nodrošinot
 apgrozāmā kapitāla riska finansējumu. Atbalstu var sniegt
 tieši no EIB vai caur Eiropas Investīciju fondu. Šīs iestādes
 nodrošinās finansējumu ar augstu finanšu risku absorbciju
 (kapitāls, kvazikapitāls utt.), kas ļauj privātā
 sektora investoriem veikt investīcijas paralēli.
 Lai nodrošinātu pienācīgu ES
 budžeta izpildi, pat ja ir garantijas prasījums, ar 8. pantu izveido
 garantiju fondu ("Fonds"). Pieredze saistībā ar
 tādām investīcijām, ko atbalsta ESIF, liecina, ka 50 %
 attiecība starp maksājumiem no Savienības budžeta un no
 kopējām Savienības garantiju saistībām būtu
 pietiekama. Normālos apstākļos šo 50% mērķi
 izpildīs no ES budžeta, summām, kas saistībā ar
 investīcijām pienākas Savienībai, summām, kas
 saņemtas no jebkuriem kreditoriem, kas nepilda saistības, un
 ienākumiem no investētajiem garantiju fonda resursiem. Taču
 sākotnējā periodā EUR 8 miljardi tiks sniegti tikai caur
 maksājumiem no budžeta. No 2016. gada šie maksājumi no budžeta
 pakāpeniski izveidos iemaksas Fondā, un tiem būtu
 jāsasniedz kumulatīvā summa EUR 8 miljardi līdz 2020.
 gadam. Tomēr, ja tiek saņemti prasījumi saistībā ar ES
 garantiju, ir piemēroti, ka tiek apsvērti arī alternatīvi
 garantiju fonda avoti, aprēķinot mērķapjomu, lai ierobežotu
 potenciālo ietekmi uz ES budžetu. Šis apsvērums
 aprēķinā tiks ierobežots ar to ES garantijas summu, par
 kādu ir prasījumi.
 Lai nodrošinātu maksimālu izmaksu
 efektivitāti, Komisijai būs pienākums šos resursus
 investēt. Tomēr Komisijai būs pilnvaras ar deleģēto
 aktu izmainīt Fonda mērķapjomu par 10% pēc 2018. gada. Tam
 būtu jāļauj Komisijai balstīties uz iegūto praktisko
 pieredzi un novērst nevajadzīgas aizplūdes no budžeta,
 vienlaikus nodrošinot nepārtrauktu aizsardzību.
 Izņemot iespējamus kapitāla
 zaudējumu gadījumus, kad EIB nolemj veikt nekavējošu garantijas
 prasījumu, garantiju prasījumi būtu jāveic reizi gadā
 pēc visas peļņas un zaudējumu saistībā ar
 nepabeigtajām operācijām savstarpējas ieskaitīšanas.
 Garantijas prasījumu gadījumā
 garantijas apjoms tiktu samazināts zem sākotnējiem EUR 16
 miljardiem. Tomēr būtu jāatļauj izmantot nākotnes
 ieņēmumus, kas pienākas Savienībai no ESIF
 darbībām, lai atjaunotu ES garantiju līdz sākotnējai
 summai.
 3.3. Eiropas
 Investīciju projektu plānojuma izveide (9. pants)
 Kā bieži norāda
 ieinteresētās personas, šķērslis lielākām
 investīcijām ES ir zināšanu trūkums par pašreizējiem
 un turpmākajiem investīciju projektiem Savienībā. Paralēli
 ESIF darbam priekšlikumā paredzēts arī izveidot Eiropas
 investīciju projektu plānojumu kā līdzekli, ar ko
 nodrošināt, ka informācija par potenciālajiem projektiem ir
 pārredzama un pieejama investoriem.
 3.4. Ziņošana,
 pārskatatbildība, izvērtēšana un pārskatīšana
 attiecībā uz ESIF operācijām (10.–12. pants)
 Ņemot vērā to, ka EIB izmanto
 ES garantiju, ir pamatoti, ka EIB regulāri ziņo Komisijai, Eiropas
 Parlamentam un Padomei par veiktajām operācijām, kuras sedz ES
 garantija.
 12. pantā noteikti vairāki
 regulāri novērtējumi, ko veic EIB un Komisija, lai nodrošinātu,
 ka ESIF, ES garantija un garantiju fonda darbība notiek kā
 paredzēts. Pārskatatbildība pret Eiropas Parlamentu šajā
 kontekstā ir īpaši svarīga.
 3.5. Vispārēji
 noteikumi (13.–17. pants)
 Ir lietderīgi piemērot vairākus
 vispārīgus noteikumus kontekstā ar to, ka EIB izmanto ES
 garantiju. 13. pantā noteikts, ka jādara publiski pieejama
 informācija, kas saistīta ar darbībām, uz kurām
 attiecas ES garantija. 14. pants un 15. pants noteikti saistībā ar
 attiecīgi Revīzijas palātas un OLAF kompetenci, un 16.
 pantā izslēgtas noteikta veida darbības. Visbeidzot, ar 17.
 pantu Komisija ir pilnvarota pieņemt deleģētos aktus
 saskaņā ar attiecīgo procedūru.
 3.6. Grozījumi
 (18.–19. pants)
 18. un 19. pantā ir paredzēta
 darbības apropriāciju pārdale no programmas "Apvārsnis 2020"
 (Regula (ES) Nr. 1291/2013) un Eiropas infrastruktūras savienošanas
 instrumenta (Regula (ES) Nr. 1316/2013).
 4. BUDŽETA APSVĒRUMI
 ES garantija, kas sniegta ESIF, ir EUR 16 miljardi
 un ir pilnībā pieejama no regulas spēkā stāšanās
 brīža. Lai nodrošinātu pareizu budžeta izpildi, neskatoties uz
 iespējamiem garantijas prasījumiem, garantiju fonds ir izveidots un
 nodrošināts 50 % apmērā no kopējām ES garantiju
 saistībām līdz 2020. gadam. Garantiju fonda maksājumi
 sasniegs EUR 500 miljonus 2016. gadā, EUR 1 miljardu 2017. gadā, EUR 2
 miljardus 2018. gadā. Maksājumi 2019. un 2020. gadā,
 katrā gadā attiecīgi EUR 2,25 miljardi, būs
 atkarīgi no tā, vai garantiju fonda mērķapjoms paliek
 nemainīgs 50 % apmērā pēc 2018. gada.
 Saistību apropriācijas būs EUR 1,35 miljardi 2015. gadā,
 EUR 2,03 miljardi 2016. gadā, EUR 2,641 miljards 2017. gadā un EUR 1,979
 miljardi 2018. gadā. Garantiju fonda pakāpeniskam finansējumam
 nevajadzētu radīt riskus ES budžetam pirmajos gados, jo
 varbūtēji garantijas prasījumi par ciestajiem zaudējumiem
 īstenosies tikai laika gaitā.
 Tāpat kā gadījumā ar EIB
 pašreizējām darbībām, labuma guvējiem būs
 jāsedz izmaksas par EIB operācijām saskaņā ar ESIF.
 Garantijas izmantošanai no EIB puses un garantiju fonda resursu
 investēšanai būtu jārada neto pozitīvi ienākumi. ESIF
 ieņēmumus sadala proporcionāli starp ieguldītājiem
 riska uzņemšanās spējā. Iemaksu garantiju fondā
 pārpalikumu var izmantot, lai atjaunotu ES garantiju tās sākotnējā
 summā.
 Tomēr divas darbības radīs EIB
 izmaksas, kuras nevar prasīt no labuma guvējiem:
 1. Eiropas Investīciju
 konsultāciju centrs, kas izveidots saskaņā ar šā
 priekšlikuma 2. panta 2. punktu, galvenokārt tiks finansēts no
 esošā finansējuma EIB tehniskajai palīdzībai
 saskaņā ar jau esošajām ES programmām (Eiropas infrastruktūras
 savienošanas instruments, "Apvārsnis 2020"...). Tomēr
 var būt nepieciešams papildu finansējums līdz maksimums EUR 20 miljoniem
 gadā (EUR 10 miljoni 2015. gadā), un tas tiks iekļauts
 budžetā saskaņā ar šim priekšlikumam pievienoto finanšu
 pārskatu. Tiks segtas arī jebkuras iespējamās izmaksas
 projektu plānojumam.
 2. EIB radīsies
 administratīvās izmaksas, lai caur EIF palielinātu savu
 finansējumu mazajiem un vidējiem uzņēmumiem. Pamatojoties
 uz pašreizējiem pieņēmumiem par instrumentu veidu un jaunu
 operāciju parakstīšanas ātrumu, būs nepieciešams
 secīgi maksāt uzkrātās maksas kopumā par EUR 105 miljoniem,
 no kuriem apmēram EUR 48 miljoni līdz 2020. gadam.
 Ņemot vērā iespēju atlikt maksājumu – līdz
 brīdim, kad šim nolūkam var izmantot saņemtos ienākumus –
 šie maksājumi vēl nav iekļauti budžetā, bet tikai
 aprakstīti finanšu pārskata pielikumā.
 EIB izmaksas, kas nav ne atgūtas no
 labuma guvējiem, ne atskaitītas no atlīdzības par ES
 piešķirto garantiju, var segt no ES garantijas, ar kumulatīvo limitu 1%
 apmērā no nenokārtotajām summām.
 Darbības apropriācijas
 saistībā ar šo priekšlikumu pilnībā finansē
 saskaņā ar daudzgadu finanšu shēmu 2014.–2020. gadam. 1.A
 izdevumu kategorijā ir jāpārdala EUR 6 miljardi,
 EUR 2,11 miljardi tiks finansēti, izmantojot nesadalītās
 rezerves, tostarp vispārējo rezervi saistībām. Lai gan
 dotāciju finansējums no Eiropas infrastruktūras savienošanas
 instrumenta un pamatprogrammas “Apvārsnis 2020” tiks samazināts,
 daudzkāršojošā ietekme, ko rada ESIF, ļaus ievērojami
 palielināt investīcijas tajās politikas jomās, uz
 kurām attiecas šīs divas jau esošās programmas.
 5. PAPILDU INFORMĀCIJA
 Šā priekšlikuma finansējumā nav
 skaidri ietverti dalībvalstu vai citu trešo personu ieguldījumi
 jebkurās struktūrās, kas ar šo tiek izveidotas. Taču 1.
 panta 2. punktā skaidri atļauts ieinteresētām personām
 pievienoties ESIF nolīgumam, veicot ieguldījumus fonda
 kapitālā.
 Ja dalībvalstis nolemj veikt
 ieguldījumus ESIF, Komisija ir norādījusi, ka tai būs
 labvēlīga nostāja attiecībā uz šādiem
 ieguldījumiem saistībā ar tās publisko finanšu
 novērtējumu saskaņā ar 126. pantu Līgumā par
 Eiropas Savienības darbību un Regulā (EK) Nr. 1467/1997.
 Komisijas 2015. gada 13. janvāra paziņojumā
 ("Elastīguma vislabākā izmantošana saskaņā ar
 Stabilitātes un izaugsmes pakta esošajiem noteikumiem")
 izklāstīti konkrēti apsvērumi, kas piemērojami šim
 scenārijam.
 2015/0009 (COD)
 Priekšlikums
 EIROPAS PARLAMENTA UN PADOMES REGULA
 par Eiropas Stratēģisko
 investīciju fondu un ar ko groza Regulas (ES) Nr. 1291/2013 un (ES)
 Nr. 1316/2013
 EIROPAS PARLAMENTS UN EIROPAS
 SAVIENĪBAS PADOME,
 ņemot vērā Līgumu par
 Eiropas Savienības darbību un jo īpaši tā 172. pantu, 173. pantu,
 175. panta 3. punktu un 182. panta 1. punktu,
 ņemot vērā Eiropas Komisijas
 priekšlikumu,
 pēc leģislatīvā akta
 projekta nosūtīšanas valstu parlamentiem,
 ņemot vērā Eiropas Ekonomikas
 un sociālo lietu komitejas un Reģionu komitejas atzinumus,
 saskaņā ar parasto likumdošanas
 procedūru,
 tā kā:
 (1) Ekonomikas un finanšu
 krīze ir novedusi pie investīciju apjoma pazemināšanās
 Savienībā. Investīcijas kopš to augstākā punkta 2007.
 gadā ir samazinājušās aptuveni par 15%. Savienība jo
 īpaši cieš no investīciju trūkuma sakarā ar tirgus
 nenoteiktību par tās ekonomikas nākotni un fiskālajiem
 ierobežojumiem dalībvalstīm. Šis investīciju trūkums
 palēnina ekonomisko atveseļošanos un negatīvi ietekmē darba
 vietu radīšanu, ilgtermiņa izaugsmes perspektīvas un
 konkurētspēju.
 (2) Ir nepieciešama visaptveroša
 rīcība, lai lauztu nelabvēlīgas attīstības loku,
 ko rada investīciju trūkums. Strukturālās reformas un
 fiskālā atbildība ir investīciju stimulēšanas
 nepieciešamie priekšnoteikumi. Līdz ar investīciju finansēšanas
 impulsa atjaunošanu šie priekšnoteikumi var palīdzēt izveidot
 labvēlīgas attīstības loku, kurā investīciju
 projekti palīdz veicināt nodarbinātību un pieprasījumu
 un noved pie izaugsmes potenciāla ilgstoša pieauguma.
 (3) G20 ar Globālo
 infrastruktūras iniciatīvu ir atzinusi, cik svarīgi ir veikt
 investīcijas pieprasījuma veicināšanā un ražīguma un
 izaugsmes kāpināšanā un ir apņēmusies radīt
 klimatu, kas sekmē augstāku investīciju līmeni.
 (4) Ekonomikas un finanšu
 krīzes laikā Savienība ir veltījusi pūles, lai
 veicinātu izaugsmi, jo īpaši ar iniciatīvām, kas noteiktas
 stratēģijā "Eiropa 2020", ar ko izveidoja pieeju
 gudrai, ilgtspējīgai un iekļaujošai izaugsmei. Eiropas
 Investīciju banka ("EIB") arī ir stiprinājusi tās
 lomu, uzsākot un veicinot investīcijas Savienībā,
 daļēji tas veikts, palielinot kapitālu 2013. gada
 janvārī. Ir nepieciešama tālāka rīcība, lai
 nodrošinātu, ka tiek risinātas Savienības investīciju
 vajadzības un ka tirgū pieejamā likviditāte tiek izmantota
 efektīvi un novirzīta pamatotu investīciju projektu
 finansēšanai.
 (5) 2014. gada 15.
 jūlijā tobrīd jaunievēlētais Eiropas Komisijas
 priekšsēdētājs sniedza Eiropas Parlamentam Eiropas Komisijas
 politikas pamatnostādņu kopumu. Šajās politiskajās
 pamatnostādnēs tika aicināts mobilizēt "līdz EUR 300
 miljardiem papildu publiskās un privātās investīcijas
 reālajā ekonomikā nākamo trīs gadu laikā",
 lai stimulētu investīcijas darba vietu radīšanas
 nolūkā.
 (6) 2014. gada 26. novembrī
 Komisija sniedza paziņojumu "Investīciju plāns
 Eiropai"[1],
 kurā paredzēts radīt "Eiropas Stratēģisko
 investīciju fondu" ("ESIF"), Eiropas līmeņa
 investīciju projektu pārredzamu plānojumu, izveidot
 konsultatīvo centru (Eiropas Investīciju konsultāciju centrs –
 "EIKC") un vērienīgu darba kārtību, lai
 novērstu šķēršļus investīcijām un pabeigtu
 vienoto tirgu.
 (7) 2014. gada 18. decembrī
 Eiropadome secināja, ka "investīciju sekmēšana un tirgus
 nepilnību novēršana Eiropā ir būtisks politikas
 uzdevums" un ka "jaunais uzsvars uz investīcijām kopā
 ar dalībvalstu apņemšanos pastiprināt strukturālās
 reformas un īstenot uz izaugsmi vērstu fiskālo
 konsolidāciju dos pamatu izaugsmei un darbvietām Eiropā, un Eiropadome
 aicina EIB grupā izveidot Eiropas Stratēģisko investīciju
 fondu (ESIF), lai laikposmā no 2015. gada līdz 2017. gadam
 piesaistītu 315 miljardus euro jaunās investīcijās".
 (8) ESIF ir daļa no
 visaptverošas pieejas, lai mazinātu nenoteiktību attiecībā
 uz publiskajām un privātajām investīcijām.
 Stratēģijai ir trīs pīlāri: mobilizēt
 finansējumu investīcijām, nodrošināt, lai investīcijas
 sasniegtu reālo ekonomiku, un uzlabot investīciju vidi
 Savienībā.
 (9) Investīciju vide
 Savienībā būtu jāuzlabo, likvidējot
 šķēršļus investīcijām, nostiprinot vienoto tirgu un
 uzlabojot normatīvo paredzamību. ESIF darbam, un
 investīcijām Eiropā kopumā, būtu jāgūst no
 šī papildu darba.
 (10) ESIF mērķim
 vajadzētu būt palīdzēt atrisināt grūtības
 saistībā ar produktīvu investīciju Savienībā
 īstenošanu un nodrošināt lielāku piekļuvi
 finansējumam. Paredzēts, ka labums no lielākas piekļuves
 finansējumam jo īpaši būtu jāgūst maziem un
 vidējiem uzņēmumiem. Ir arī piemēroti attiecināt
 ieguvumu no šādas lielākas piekļuves uz vidējas kapitalizācijas
 sabiedrībām, kas ir sabiedrības, kuru darbinieku skaits ir
 līdz 3000. Eiropas pašreizējo investīciju grūtību
 pārvarēšanai būtu jāstiprina Savienības ekonmikas,
 sociālā un teritoriālā kohēzija.
 (11) ESIF būtu jāatbalsta
 stratēģiskās investīcijas ar augstu ekonomisko
 papildvērtību, kas palīdzētu Savienības politikas
 mērķiem.
 (12) Daudziem mazajiem un
 vidējiem uzņēmumiem, kā arī vidējas
 kapitalizācijas sabiedrībām Savienībā nepieciešama
 palīdzība, lai piesaistītu tirgus finansējumu, jo
 īpaši attiecībā uz investīcijām, kas saistītas ar
 lielāku riska pakāpi. ESIF būtu jāpalīdz šiem
 uzņēmumiem pārvarēt kapitāla trūkumu, ļaujot
 EIB un Eiropas Investīciju fondam (EIF) veikt tiešas un netiešas pašu
 kapitāla injekcijas, sniegt garantijas kredītu augstas
 kvalitātes vērtspapīrošanai un citus produktus, ko sniedz,
 tiecoties sasniegt ESIF mērķus.
 (13) ESIF būtu jāizveido
 Eiropas Investīciju bankā, lai gūtu labumu no tās pieredzes
 un gūtajiem sasniegumiem un lai tā operācijām būtu
 pozitīva ietekme pēc iespējas ātrāk. ESIF darbs pie
 finansējuma sniegšanas mazajiem un vidējiem uzņēmumiem un
 vidējas kapitalizācijas sabiedrībām būtu jāvirza
 caur Eiropas Investīciju fondu ("EIF"), lai aizgūtu tā
 pieredzi šādās darbībās.
 (14) ESIF būtu
 jāpievēršas projektiem, kas sniedz augstu sabiedrisko un ekonomisko
 vērtību. Konkrēti, ESIF būtu jāpievēršas
 projektiem, kas veicina darba vietu radīšanu, ilgtermiņa izaugsmi un
 konkurētspēju. ESIF būtu jānodrošina plašs klāsts ar
 finanšu produktiem, tostarp, pašu kapitāla vērtspapīri,
 parāda vērtspapīri vai garantijas, lai labāk risinātu
 individuāla projekta vajadzības. Plašajam produktu klāstam
 būtu jāļauj ESIF pielāgoties tirgus vajadzībām,
 vienlaicīgi veicinot privātās investīcijas projektos. ESIF
 nevajadzētu būt privātā tirgus finansējuma
 aizstājējam, bet tā vietā tam vajadzētu būt par
 katalizatoru privātajam finansējumam, risinot tirgus trūkumus
 tā, lai nodrošinātu visefektīvāko un stratēģiski
 pareizāko publiskās naudas izlietojumu. Prasībai par konsekvenci
 ar valsts atbalsta principiem būtu jāveicina šāds efektīvs
 un stratēģisks izlietojums.
 (15) ESIF būtu
 jāpievēršas projektiem ar augstāku riska–atdeves profilu
 nekā pastāvošajiem EIB un Savienības instrumentiem, lai
 nodrošinātu papildu vērtību papildus jau pastāvošajām
 operācijām. ESIF būtu jāfinansē projekti visā
 Savienībā, tostarp valstīs, ko visvairāk skārusi
 finanšu krīze. ESIF būtu jāizmanto tikai tad, ja nav pieejams
 finansējums no citiem avotiem ar saprātīgiem nosacījumiem.
 (16) ESIF būtu
 jāpievēršas investīcijām, kas ir ekonomiski un tehniski
 pamatotas, kuras ietver atbilstošu riska līmeni, tajā pašā
 laikā pildot konkrētas prasības ESIF finansējuma
 saņemšanai.
 (17) Lēmumi par to, kā
 izmantot ESIF atbalstu infrastruktūrai un lieliem vidējas
 kapitalizācijas projektiem, būtu jāpieņem Investīciju
 komitejai. Investīciju komitejā vajadzētu būt
 neatkarīgiem ekspertiem, kuri ir kompetenti un pieredzējuši
 investīciju projektu jomās. Investīciju komitejai būtu
 jāatskaitās ESIF Valdei, kam būtu jāuzrauga atbilstība
 ESIF mērķiem. Lai efektīvi gūtu labumu no EIF pieredzes,
 ESIF būtu jāatbalsta finansējums EIF, lai dotu iespēju EIF
 veikt individuālus projektus mazo un vidējo uzņēmumu un
 mazu vidējas kapitalizācijas sabiedrību jomās.
 (18) Lai dotu iespēju ESIF
 atbalstīt investīcijas, Savienībai būtu jāpiešķir
 garantija par summu, kas vienāda ar EUR 16 000 000 000.
 Sniedzot uz portfeļa bāzes, garantijas segums būtu
 jāierobežo atkarībā no instrumenta veida, piemēram,
 parāda vērtspapīri, kapitāla vērtspapīri vai
 garantijas, procentos no nenokārtoto saistību portfeļa apjoma.
 Paredzams, ka tad, kad garantija tiek kombinēta ar EUR 5 000 000 000,
 ko sniedz EIB, ESIF atbalstam būtu jārada EUR 60 800 000 000
 papildu investīciju no EIB un EIF. Paredzams, ka šie EUR 60 800 000 000,
 ko atbalsta ESIF, radīs kopumā EUR 315 000 000 000
 investīcijas Savienībā laikposmā no 2015. gada līdz 2017.
 gadam. Garantijas, kas piesaistītas projektiem, kuri ir pabeigti
 bez garantijas prasījuma, ir pieejami jaunu operāciju
 atbalstīšanai.
 (19) Lai dotu iespēju
 tālākam resursu pieaugumam, dalībai ESIF vajadzētu būt
 atvērtai trešām personām, tostarp dalībvalstīm, valstu
 attīstības bankām vai publiskām aģentūrām,
 kas pieder dalībvalstīm vai ko kontrolē dalībvalstis, un
 privātā sektora vienībām un vienībām ārpus
 Savienības, ja tam piekrīt pašreizējie ieguldītāji.
 Trešās personas var dot tiešu ieguldījumu ESIF un piedalīties
 ESIF pārvaldības struktūrā.
 (20) Projektu līmenī
 trešās personas var līdzfinansēt kopā ar ESIF
 individuālu projektu līmenī vai investīciju
 platformās, kas saistītas ar konkrētiem
 ģeogrāfiskajiem vai tematiskajiem sektoriem.
 (21) Ja ir izpildīti visi
 attiecīgie atbilstības kritēriji, dalībvalstis var izmantot
 Eiropas strukturālos un investīciju fondus, lai palīdzētu
 finansēt atbilstošus projektus, kas tiek atbalstīti ar ES garantiju.
 Šīs pieejas elastīgumam vajadzētu maksimāli palielināt
 iespējas piesaistīt investorus investīciju jomās,
 kurām pievēršas ESIF.
 (22) Saskaņā arī
 Līgumu par Eiropas Savienības darbību infrastruktūras un
 projektu investīcijām, ko atbalsta ar ESIF, būtu jāatbilst
 valsts atbalsta noteikumiem. Tālab Komisija ir paziņojusi, ka valsts
 atbalsta izvērtējuma vajadzībām tā izstrādās
 pamatprincipu kopumu, kas projektam būs jāizpilda, lai tas atbilstu
 atbalstam saskaņā ar ESIF. Ja projekts atbilst šiem kritērijiem
 un saņem atbalstu no ESIF, Komisija ir paziņojusi, ka jebkāds
 valsts papildu atbalsts tiks izvērtēts saskaņā ar
 vienkāršotu un paātrinātu valsts atbalsta izvērtējumu,
 saskaņā ar kuru vienīgais papildu jautājums, kas
 jāpārbauda Komisijai, ir publiskā atbalsta samērīgums
 (pārmērīgas kompensācijas neesamība). Komisija ir
 arī paziņojusi, ka tā sniegs turpmākus
 norādījumus par pamatprincipu kopumu, lai nodrošinātu publisko
 līdzekļu efektīvu izmantošanu.
 (23) Ņemot vērā
 steidzamas rīcības nepieciešamību Savienībā, EIB un
 EIF ārpus sava ierastā darbības profila var būt
 finansējuši papildu projektus 2015. gada laikā pirms šīs regulas
 stāšanās spēkā. Lai maksimāli palielinātu labumu
 no pasākumiem, kas paredzēti šajā regulā, vajadzētu
 būt iespējai šādus papildu projektus iekļaut ES garantijas
 segumā, ja tie atbilst būtiskajiem kritērijiem, kas
 izklāstīti šajā regulā.
 (24) EIB finansēšanas un
 investīciju operācijas, ko atbalsta ESIF, būtu
 jāpārvalda saskaņā ar EIB pašas noteikumiem un
 procedūrām, tostarp ar atbilstīgiem kontroles pasākumiem un
 pasākumiem, kuru mērķis ir nepieļaut izvairīšanos no
 nodokļu maksāšanas, kā arī saskaņā ar
 attiecīgiem noteikumiem un procedūrām, kas attiecas uz Eiropas
 Biroju krāpšanas apkarošanai (OLAF) un Revīzijas palātu,
 tostarp trīspusējo līgumu starp Eiropas Komisiju, Eiropas
 Revīzijas palātu un Eiropas Investīciju banku.
 (25) EIB būtu regulāri
 jāizvērtē ESIF atbalstītās darbības, lai
 izvērtētu to nozīmi, rezultātus un ietekmi un lai noteiktu
 aspektus, kas varētu uzlabot turpmākās darbības.
 Šādiem izvērtējumiem būtu jāveicina
 pārskatbildība un ilgtspējas analīze.
 (26) Līdztekus
 finansēšanas operācijām, kuras tiks veiktas caur ESIF, būtu
 jārada Eiropas Investīciju konsultāciju centrs (EIKC). EIKC
 uzdevums būtu sniegt pastiprinātu atbalstu projektu
 izstrādē un sagatavošanā visā Savienībā,
 pamatojoties uz ekspertzināšanām Komisijā, EIB, valstu
 attīstības bankās un vadošajās iestādēs, kas pārvalda
 Eiropas strukturālos un investīciju fondus. Tādējādi
 būtu jāizveido vienots piekļuves punkts jautājumiem, kas
 saistīti ar tehnisku atbalstu investīcijām Savienībā.
 (27) Lai segtu riskus, kas
 saistīti ar ES garantiju EIB, būtu jāizveido garantiju fonds.
 Garantiju fondu būtu jāizveido no pakāpeniskiem maksājumiem
 no Savienības budžeta. Garantiju fondam būtu turpmāk arī
 jāsaņem ieņēmumi un atmaksājumi no projektiem, kuri
 gūst labumu no ESIF atbalsta un summām, kas atgūtas no
 saistības neizpildījušiem parādniekiem, ja garantiju fonds jau
 ir izmaksājis garantiju EIB.
 (28) Garantiju fonds ir
 paredzēts tam, lai veidotu likviditātes nodrošinājumu
 Savienības budžetam saistībā ar zaudējumiem, kas ESIF
 radušies, īstenojot tā mērķus. Pieredze saistībā
 ar tādām investīcijām, ko atbalsta ESIF, liecina, ka 50 %
 attiecība starp maksājumiem no Savienības budžeta un no
 kopējām Savienības garantiju saistībām būtu
 pietiekama.
 (29) Lai daļēji
 finansētu ieguldījumu no Savienības budžeta, pieejamais
 finansējums no Pētniecības un inovācijas pamatprogrammas
 "Apvārsnis 2020" (2014.–2020. gads), ko paredz Eiropas
 Parlamenta un Padomes Regula (ES) Nr. 1291/2013[2], kā arī no
 Eiropas infrastruktūras savienošanas instrumenta, ko paredz Eiropas
 Parlamenta un Padomes Regula (ES) Nr. 1316/2013[3], būtu
 jāsamazina. Šīs programmas kalpo mērķiem, ko ESIF
 nereplicē. Tomēr paredzams, ka abu programmu, ar ko finansē
 garantiju fondu, samazināšana nodrošinās lielākas
 investīcijas to pilnvaru attiecīgajās jomās, nekā
 iespējams nodrošināt ar pašreizējām programmām. ESIF
 būtu jāspēj veidot sviras mehānismu ES garantijai, lai
 daudzkāršotu finansiālo ietekmi šajās pētniecības,
 izstrādes un inovācijas, kā arī transporta,
 telekomunikāciju un enerģijas infrastruktūras jomās,
 salīdzinot ar situāciju, ja resursi būtu izlietoti, izmantojot
 dotācijas plānotajās "Apvārsnis 2020" un
 Eiropas infrastruktūras savienošanas instrumenta programmās.
 Tādēļ ir lietderīgi pārvirzīt daļu no
 finansējuma, kas pašreiz paredzēts šīm programmām, ESIF
 labā.
 (30) Ņemot vērā to
 izveides būtību, ne ES garantija EIB, ne garantiju fonds nav
 "finanšu instrumenti" Eiropas Parlamenta un Padomes Regulas (ES)
 Nr. 966/2012[4]
 nozīmē.
 (31) Savienībā ir
 ievērojams skaits potenciāli rentablu projektu, kuri netiek
 finansēti, jo trūkst noteiktības un pārredzamības
 attiecībā uz šādiem projektiem. Daudzos gadījumos tas ir
 tāpēc, ka privātajiem investoriem projekti nav zināmi, vai
 nav pietiekamas informācijas, lai varētu novērtēt
 investīciju riskus. Komisijai un EIB ar dalībvalstu atbalstu
 būtu jāveicina, lai tiktu izveidots pārredzams plānojums ar
 investīcijām piemērotiem pašreizējiem un turpmākajiem
 investīciju projektiem Savienībā. Šim "projektu
 plānojumam" būtu jānodrošina, ka regulāri un
 strukturēti ir publiski pieejama informācija par investīciju
 projektiem, lai nodrošinātu, ka investoriem ir uzticama informāciju,
 uz kuru balstoties pieņemt investīciju lēmumus.
 (32) Dalībvalstis ir arī
 sākušas darbu valsts līmenī, lai izveidotu un veicinātu
 projektu plānojumus valsts nozīmes projektiem. Informācijā,
 ko sagatavojusi Komisija un EIB, būtu norāda saites uz papildu valsts
 projektu plānojumiem.
 (33) Lai gan projektus, kas
 uzrādīti projektu plānojumā, EIB var izmantot apzinot un
 atlasot ESIF atbalstītus projektus, projektu plānojumam
 vajadzētu paredzēt plašāku tvērumu projektu
 apzināšanā visā Savienībā. Šajā tvērumā
 var iekļaut projektus, kurus varētu pilnībā finansēt
 vai nu privātais sektors, vai ar citu Eiropas vai valsts līmeņa
 instrumentu palīdzību. ESIF vajadzētu spēt atbalstīt
 finansējumu un investīcijas projektiem, kuri uzrādīti
 projektu plānojumā, taču nebūtu jābūt
 nekādām automātiskām sakarībām starp
 iekļaušanu sarakstā un piekļuvi ESIF atbalstam un ESIF
 rīcības brīvību atlasīt un atbalstīt projektus,
 kas nav iekļauti sarakstā.
 (34) Lai nodrošinātu
 pārskatatbildību Eiropas pilsoņu priekšā, EIB būtu
 regulāri jāziņo Eiropas Parlamentam un Padomei par to, kas
 paveikts, un par ESIF ietekmi.
 (35) Lai nodrošinātu ES
 garantiju saistību atbilstošu segumu un nodrošinātu turpmāku ES
 garantijas pieejamību, Komisijai būtu jādeleģē
 pilnvaras saskaņā ar Līguma par Eiropas Savienības darbību
 290. pantu pieņemt aktus attiecībā uz tādu summu korekciju,
 kas jāmaksā no Savienības vispārējā budžeta, un
 attiecīgi grozīt I pielikumu. Ir īpaši būtiski, lai
 Komisija, veicot sagatavošanas darbus, rīkotu atbilstīgas
 apspriešanas, tostarp ekspertu līmenī. Komisijai, sagatavojot un
 izstrādājot deleģētos aktus, būtu jānodrošina
 vienlaicīga, savlaicīga un atbilstīga attiecīgo dokumentu
 nosūtīšana Eiropas Parlamentam un Padomei.
 (36) Ņemot vērā, ka
 šīs regulas mērķus, proti, atbalstīt investīcijas
 Savienībā un nodrošināt lielāku piekļuvi
 finansējumam tādām sabiedrībām, kam ir līdz 3000
 darbinieku, nevar pietiekami labi sasniegt atsevišķās
 dalībvalstīs sakarā ar atšķirībām to
 fiskālajās spējās rīkoties, bet, ņemot
 vērā tā mērogu un ietekmi, var labāk sasniegt
 Savienības līmenī, Savienība var pieņemt
 pasākumus saskaņā ar subsidiaritātes principu, kā
 izklāstīts Līguma par Eiropas Savienību 5. pantā.
 Saskaņā ar minētajā pantā noteikto
 proporcionalitātes principu šajā regulā paredz vienīgi tos
 pasākumus, kas ir vajadzīgi minēto mērķu sasniegšanai,
 IR PIEŅĒMUŠI ŠO REGULU.
 I NODAĻA – Eiropas
 Stratēģisko investīciju fonds
 1. pants
 Eiropas Stratēģisko investīciju fonds
 1. Komisija slēdz
 līgumu ar Eiropas Investīciju banku (EIB) par Eiropas
 Stratēģisko investīciju fonda ("ESIF") izveidi.
 ESIF mērķis ir atbalstīt
 investīcijas Savienībā un nodrošināt labāku
 piekļuvi finansējumam sabiedrībām, kam ir līdz 3000
 darbinieku, īpašu uzmanību pievēršot mazajiem un vidējiem
 uzņēmumiem, nodrošinot EIB riska uzņemšanās spēju
 ("ESIF nolīgums").
 2. ESIF nolīgumam var
 pievienoties dalībvalstis. Ar esošo ieguldītāju piekrišanu ESIF
 nolīgumam var pievienoties arī citas trešās personas, tostarp
 valstu attīstības bankas vai publiskas aģentūras, kas pieder
 vai ko kontrolē dalībvalstis, un privātā sektora
 vienības.
 2. pants
 ESIF nolīguma noteikumi
 1. ESIF nolīgumā jo
 īpaši ietver:
 (a)
 noteikumus, kas reglamentē ESIF izveidi
 kā atsevišķu, skaidri apzināmu un pārredzamu garantiju
 instrumentu un atsevišķu kontu, ko pārvalda Eiropas Investīciju
 banka;
 (b)
 finanšu ieguldījuma, ko sniedz EIB caur ESIF,
 summu un noteikumus;
 (c)
 noteikumus par finansējumu, ko Eiropas
 Investīciju fondam ("EIF") sniedz EIB caur ESIF;
 (d)
 ESIF pārvaldības kārtību
 saskaņā ar 3. pantu, neskarot Eiropas Investīciju bankas
 statūtus;
 (e)
 sīki izstrādātus noteikumus par ES
 garantijas sniegšanu saskaņā ar 7. pantu, tostarp par tās
 ierobežoto segumu attiecībā uz noteiktu instrumentu veidu
 portfeļiem, ES garantijas prasījumiem, kas – izņemot
 iespējamus kapitāla zaudējumus –notiek tikai reizi gadā
 pēc tam, kad peļņa un zaudējumi no operācijām ir
 savstarpēji ieskaitīti, un atlīdzību un prasību, ka
 atlīdzība par riska uzņemšanos tiek sadalīta starp
 ieguldītājiem proporcionāli to attiecīgajai riska
 daļai;
 (f)
 noteikumus un procedūras attiecībā
 uz prasījumu atgūšanu;
 (g)
 prasības attiecībā uz ES garantijas
 izmantošanu, tostarp ar konkrētiem termiņiem un galvenajiem
 rezultātu rādītājiem;
 (h)
 noteikumus par finansējumu, kas nepieciešams
 EIKC saskaņā ar 2. punkta trešo daļu;
 (i)
 noteikumus, kas reglamentē to, kā
 trešās personas var veikt kopīgas investīcijas ar EIB
 finansēšanas un investīciju operācijām, ko atbalsta ESIF;
 (j)
 ES garantiju seguma noteikumus.
 ESIF nolīgumā paredz, ka pastāv
 skaidra atšķirība starp operācijām, kas veiktas ar ESIF
 atbalstu, un citām EIB operācijām.
 ESIF nolīgumā paredz, ka ESIF
 darbības, ko veic EIF, reglamentē EIF vadības struktūras.
 ESIF nolīgumā paredz, ka
 atlīdzība Savienībai no ESIF atbalstītajām
 operācijām jāveic pēc tam, kad ir atskaitīti tie
 maksājumi, kas jāveic saistībā ar ES garantijas prasījumiem,
 un pēc tam arī izmaksas saskaņā ar 2. punkta trešo
 daļu un 5. panta 3. punktu.
 2. ESIF nolīgumā
 paredz izveidot Eiropas Investīciju konsultāciju centru
 ("EIKC") Eiropas Investīciju bankā. EIKC mērķis
 ir izmantot par pamatu esošos EIB un Komisijas konsultāciju pakalpojumus,
 lai sniegtu konsultatīvu atbalstu investīciju projektu
 apzināšanā, sagatavošanā un izstrādē un darbotos
 kā vienotu tehnisko konsultāciju centrs projektu
 finansēšanā Savienībā. Tas ietver arī atbalstu
 saistībā ar tehniskās palīdzības izmantošanu projektu
 strukturēšanā, novatorisku finanšu instrumentu izmantošanu,
 publiskā un privātā sektora partnerības izmantošanu un,
 vajadzības gadījumā, konsultācijas par attiecīgajiem
 ES likumdošanas jautājumiem.
 Lai sasniegtu šo mērķi, EIKC izmanto
 EIB, Komisijas, valsts attīstības banku un Eiropas strukturālo
 un investīciju fondu pārvaldošo iestāžu ekspertzināšanas.
 EIKC daļēji finansē Savienība,
 nepārsniedzot maksimālo summu EUR 20 000 000
 gadā, laikposmā, kas beidzas 2020. gada 31. decembrī, par
 papildu pakalpojumiem, ko sniedz EIKC papildus esošajai EIB tehniskajai
 palīdzībai. Attiecībā uz gadiem pēc 2020. gada
 Savienības finansiālais ieguldījums ir tieši saistīts ar
 noteikumiem, kas iekļauti nākamajās daudzgadu finanšu
 shēmās.
 3. Dalībvalstis, kas
 kļūst par ESIF nolīguma dalībniecēm, spēj sniegt
 savu ieguldījumu, jo īpaši skaidrā naudā vai EIB
 pieņemamu garantiju formā. Citas trešās personas var sniegt savu
 ieguldījumu tikai skaidrā naudā.
 3. pants
 ESIF pārvaldība
 1. ESIF nolīgumā
 nosaka, ka ESIF pārvalda Valde, kas nosaka stratēģisku ievirzi,
 stratēģisko aktīvu izvietojumu un darbības politikas un
 procedūras, tostarp investīciju politiku projektiem, ko ESIF var
 atbalstīt, un ESIF riska profilu saskaņā ar mērķiem,
 kas noteikti 5. panta 2. punktā. Valde ievēl vienu no saviem
 locekļiem par priekšsēdētāju.
 2. Kamēr vienīgie ESIF
 ieguldītāji ir Savienība un EIB, locekļu un balsu skaits
 Valdē tiek piešķirts, pamatojoties uz ieguldījumu naudā vai
 garantiju formā attiecīgo apmēru.
 Valde pieņem
 lēmumus ar konsensu.
 3. Kad citas personas
 pievienojas ESIF nolīgumam saskaņā ar 1. panta 2. punktu,
 locekļu un balsu skaits Valdē tiek piešķirts, pamatojoties uz
 ieguldītāju ieguldījumu naudā vai garantiju formā
 attiecīgo apmēru. Locekļu un balsu skaits Komisijā un EIB,
 saskaņā ar 2. punktu, tiek attiecīgi
 pārrēķināts.
 Valde cenšas
 pieņemt lēmumus ar konsensu. Ja Valde nespēj pieņemt
 lēmumu ar konsensu termiņā, ko nosaka
 priekšsēdētājs, Valde pieņem lēmumu ar vienkāršu
 balsu vairākumu.
 Valde lēmumu
 nepieņem, ja Komisija vai EIB balso pret to.
 4. ESIF nolīgumā
 nosaka, ka ESIF ir rīkotājdirektors, kas ir atbildīgs par ESIF
 ikdienas darba vadību un 5. punktā minētās Investīciju
 komitejas sanāksmju sagatavošanu un vadīšanu.
 Rīkotājdirektoram palīdz rīkotājdirektora vietnieks.
 Rīkotājdirektors katru ceturksni
 ziņo par ESIF darbībām Valdei.
 Rīkotājdirektoru un
 rīkotājdirektora vietnieku ieceļ Valde pēc Komisijas un EIB
 kopēja priekšlikuma uz atjaunojamu trīs gadu noteiktu termiņu.
 5. ESIF nolīgumā
 nosaka, ka ESIF ir Investīciju komiteja, kas ir atbildīga par
 potenciālo operāciju izpēti saskaņā ar ESIF
 investīciju politikām un par ES garantijas atbalsta
 apstiprināšanu operācijām saskaņā ar 5. pantu,
 neatkarīgi no to ģeogrāfiskās atrašanās vietas.
 Investīciju komitejas sastāvā ir
 seši neatkarīgi eksperti un rīkotājdirektors.
 Neatkarīgajiem ekspertiem ir attiecīga augsta līmeņa tirgus
 pieredze saistībā ar projektu finansēšanu, un tos ieceļ
 Valde uz atjaunojamu trīs gadu noteiktu termiņu.
 Investīciju komitejas lēmumus pieņem
 ar vienkāršu balsu vairākumu.
 II NODAĻA – ES garantija un ES
 garantiju fonds
 4. pants
 ES garantija
 Savienība sniedz garantiju EIB par
 finansēšanas vai investīciju operācijām, ko veic
 Savienībā un uz ko attiecas šī regula ("ES
 garantija"). ES garantija tiek piešķirta kā garantija pēc
 pieprasījuma attiecībā uz instrumentiem, kas minēti 6.
 pantā.
 5. pants
 Prasības ES garantijas izmantošanai
 1. ES garantijas
 piešķiršana ir atkarīga no ESIF nolīguma stāšanās
 spēkā.
 2. ES garantiju piešķir EIB
 finansēšanas un investīciju operācijām, ko
 apstiprinājusi 3. panta 5. punktā minētā Investīciju
 komiteja, vai EIF finansējumam, lai veiktu EIB finansēšanas un
 investīciju operācijas saskaņā ar 7. panta 2. punktu.
 Attiecīgās darbības atbilst Savienības politikām un
 atbalsta jebkuru no šādiem vispārīgajiem mērķiem:
 (a)
 infrastruktūras attīstība, tostarp
 transporta jomā, jo īpaši rūpniecības centros;
 enerģētika, jo īpaši enerģijas starpsavienojumi;
 digitālā infrastruktūra;
 (b)
 investīcijas izglītībā un
 apmācībā, veselības aprūpē,
 pētniecībā un attīstībā, informācijas un
 komunikāciju tehnoloģijās un inovācijās;
 (c)
 atjaunojamo energoresursu ekspansija un
 enerģijas un resursu efektivitāte;
 (d)
 infrastruktūras projekti vides, dabas resursu,
 pilsētvides attīstības un sociālajās jomās;
 (e)
 finansiāla atbalsta sniegšana
 sabiedrībām, kas minētas 1. panta 1. punktā, tostarp
 apgrozāmā kapitāla riska finansējums.
 Turklāt ES garantiju piešķir, lai, ar
 Eiropas Investīciju bankas starpniecību, atbalstītu īpašu
 investīciju platformas un valstu attīstības bankas, kas
 investē operācijās, kuras atbilst šīs regulas
 prasībām. Šādā gadījumā Valde nosaka politikas
 attiecībā uz atbilstīgo investīciju platformām.
 3. Saskaņā ar Eiropas
 Investīciju bankas statūtu 17. pantu EIB piemēro maksas
 finansēšanas operāciju labuma guvējiem, lai segtu tās
 izdevumus saistībā ar ESIF. Neskarot 2. un 3. daļu,
 nekādus administratīvos izdevumus vai citas maksas EIB par
 finansēšanas un investīciju darbībām, ko EIB veikusi
 saskaņā ar šo regulu, nesedz no Savienības budžeta.
 EIB var prasīt
 ES garantijas maksājumu saskaņā ar 2. panta 1. punkta e)
 apakšpunktu ar kumulatīvo maksimālo limitu 1% no kopējām
 nenokārtotajām ES garantiju saistībām, lai segtu izmaksas,
 kas, lai gan pieprasītas no finansēšanas operāciju labuma
 guvējiem, nav atgūtas.
 EIB maksas, ja
 EIB ESIF vārdā sniedz finansējumu EIF, kas nodrošināts ar
 ES garantiju saskaņā ar 7. panta 2. punktu, var segt no
 Savienības budžeta.
 4. Ja ir izpildīti visi
 attiecīgie atbilstības kritēriji, dalībvalstis var izmantot
 Eiropas strukturālos un investīciju fondus, lai palīdzētu
 finansēt atbilstošus projektus, kuros EIB veic investīcijas ar ES
 garantijas atbalstu.
 6. pants
 Atbilstošie instrumenti
 5. panta 2. punkta vajadzībām EIB
 izmanto ES garantiju instrumentu riska segumam kā likums portfeļa
 līmenī.
 Segumam atbilstošus atsevišķus
 instrumentus vai portfeļus var veidot šādi instrumenti:
 (a)
 EIB aizdevumi, garantijas, kontragarantijas,
 kapitāla tirgus instrumenti, jebkura cita veida finansējums vai
 kredītkvalitātes uzlabošanas instruments, dalības kapitālā
 vai kvazikapitālā. Šos instrumentus piešķir, iegūst vai
 emitē Savienībā veiktām operācijām, tostarp
 pārrobežu operācijām starp dalībvalsti un trešo valsti,
 saskaņā ar šo regulu un ja EIB finansējums ir piešķirts
 saskaņā ar parakstītu līgumu, kura darbības
 termiņš nav beidzies vai anulēts;
 (b)
 EIB finansējums EIF, lai tas varētu veikt
 darījumus ar kredītiem, garantijām, kontragarantijām,
 jebkāda cita veida kredītkvalitātes uzlabošanas instrumentiem,
 kapitāla tirgus instrumentiem vai dalībām kapitālā vai
 kvazikapitālā. Šos instrumentus piešķir, iegūst vai
 emitē Savienībā veiktām operācijām
 saskaņā ar šo regulu un ja EIB finansējums ir piešķirts
 saskaņā ar parakstītu līgumu, kura darbības
 termiņš nav beidzies vai anulēts.
 7. pants
 ES garantijas segums un noteikumi
 1. ES garantija EIB ir summa,
 kas vienāda ar EUR 16 000 000 000, no kuras ne
 vairāk kā EUR 2 500 000 000 var piešķirt EIB
 finansējumam EIF saskaņā ar 2. punktu. Neskarot 8. panta 9.
 punktu, kopējie maksājumi no Savienības saskaņā ar
 garantiju EIB nepārsniedz minēto garantijas summu.
 2. Garantijas segumu
 attiecībā uz konkrēta veida instrumentu portfeli, kas
 minēts 6. pantā, nosaka šī portfeļa risks. Ar ES garantiju
 var sniegt vai nu pirmās kārtas zaudējumu garantijas
 attiecībā uz portfeli, vai pilnu garantiju. ES garantiju var
 piešķirt pēc pari passu principa ar citiem
 ieguldītājiem.
 Ja EIB sniedz finansējumu EIF, lai veiktu EIB
 finansēšanas un investīciju operācijas, ES garantija nodrošina
 pilnīgu garantiju EIB finansējumam, ar noteikumu, ka EIB piešķir
 tādu pašu finansējuma summu bez ES garantijas. Summa, ko sedz ES
 garantija, nepārsniedz EUR 2 500 000 000.
 3. Ja EIB pieprasa ES garantijas
 maksājumu saskaņā ar ESIF nolīgumu, Savienība
 maksā pēc pieprasījuma saskaņā ar šā
 nolīguma noteikumiem.
 4. Ja Savienība veic
 jebkādus maksājumus saskaņā ar ES garantiju, EIB veic
 prasījumu atgūšanu par samaksātajām summām un
 atmaksā Savienībai atgūtās summas.
 8. pants
 ES garantiju fonds
 1. Tiek izveidots ES garantiju
 fonds ("garantiju fonds"), no kura EIB var saņemt maksājumu
 gadījumā, ja tiek prasīts veikt maksājumu
 saistībā ar ES garantiju.
 2. Garantiju fondu finansē
 ar šādām iemaksām:
 (a)
 maksājumiem no Savienības
 vispārējā budžeta,
 (b)
 ienākumiem no investētajiem garantiju
 fonda resursiem,
 (c)
 summām, kas atgūtas no saistības
 neizpildījušiem debitoriem saskaņā ar atgūšanas
 procedūru, kas noteikta ESIF nolīgumā, kā paredzēts 2.
 panta 1. punkta f) apakšpunktā,
 (d)
 jebkuriem citiem maksājumiem, ko Savienība
 saņēmusi saskaņā ar ESIF nolīgumu.
 3. Iemaksas garantiju
 fondā, kas paredzētas 2. punkta c) un d) apakšpunktā, veido
 iekšējos piešķirtos ieņēmumus saskaņā ar Regulas
 (ES) Nr. 966/2012 21. panta 4. punktu.
 4. Garantiju fonda
 līdzekļus, kas tam piešķirti saskaņā ar 2. punktu,
 tieši pārvalda Komisija un investē saskaņā ar pareizas
 finanšu pārvaldības principu un ievērojot atbilstīgus
 prudenciālos noteikumus.
 5. Iemaksas garantiju
 fondā, kas minētas 2. punktā, izmanto, lai sasniegtu
 attiecīgu līmeni, lai atspoguļotu kopējās ES garantiju
 saistības ("mērķapjoms"). Mērķapjoms ir
 noteikts 50 % apmērā no Savienības kopējām
 garantiju saistībām.
 Mērķapjomu sākotnēji sasniedz, pakāpeniski
 maksājot resursus, kas minēti 2. punkta a) apakšpunktā. Ja ir
 bijuši garantijas pieprasījumi garantiju fonda sākotnējās
 izveides laikā, iemaksas garantiju fondā, kas paredzētas 2.
 punkta b), c) un d) apakšpunktā, arī ir izmantojamas, lai sasniegtu
 mērķapjomu līdz summai, kas vienāda ar garantijas
 pieprasījumiem.
 6. Līdz 2018. gada 31.
 decembrim un pēc tam ik gadu Komisija pārskata garantiju fonda
 līmeņa atbilstību, ņemot vērā jebkurus resursu
 samazinājums, kas izriet no garantijas aktivizēšanas un EIB
 izvērtējuma, kas iesniegts saskaņā ar 10. panta 3. punktu.
 Komisija ir pilnvarota pieņemt
 deleģētos aktus saskaņā ar 17. pantu, koriģējot 5.
 punktā noteikto mērķapjomu ne vairāk kā par 10 %,
 lai labāk atspoguļotu ES garantijas iespējamās
 pieprasīšanas risku.
 7. Pēc mērķapjoma
 korekcijas n gadā vai garantiju fonda līmeņa
 pietiekamības izvērtējuma saskaņā ar 6. punktā
 paredzēto pārskatīšanu:
 (a)
 jebkuru pārpalikumu iemaksā vienā
 darījumā īpašā pozīcijā Eiropas Savienības
 vispārējā budžeta ieņēmumu pārskatā par n
 +1 gadu,
 (b)
 jebkuru garantiju fonda papildinājumu
 iemaksā pa ikgadējām daļām ar maksimālo laikposmu
 trīs gadi, sākot no n + 1 gada.
 8. No 2019. gada 1.
 janvāra, ja garantiju pieprasījumu rezultātā garantiju
 fonda līmenis kļūst mazāks par 50 % no
 mērķapjoma, Komisija iesniedz ziņojumu par ārkārtas
 pasākumiem, kas varētu būt vajadzīgi tā papildināšanai.
 9. Pēc
 ES garantijas prasījuma, iemaksas garantijas fondā, kas minētas 2.
 punkta b), c) un d) apakšpunktā, virs mērķapjoma izmanto,
 lai atjaunotu ES garantiju līdz sākotnējai summai.
 III NODAĻA - Eiropas
 investīciju projektu plānojums
 9. pants
 Eiropas investīciju projektu plānojums
 1. Komisija un EIB, ar
 dalībvalstu atbalstu, veicina, lai tiktu izveidots pārredzams
 plānojums ar pašreizējiem un potenciālajiem turpmākajiem
 investīciju projektiem Savienībā. Plānojums neskar gala
 projektus, kas atlasīti atbalstam saskaņā ar 3. panta 5. punktu.
 2. Komisija un EIB
 izstrādā, atjaunina un izplata, regulāri un strukturēti,
 informāciju par pašreizējām un turpmākajām
 investīcijām, kas ievērojami palīdz sasniegt ES politikas
 mērķus.
 3. Dalībvalstis izstrādā,
 atjaunina un izplata, regulāri un strukturēti, informāciju par
 pašreizējiem un turpmākajiem investīciju projektiem to
 teritorijā.
 IV NODAĻA - Ziņošana,
 pārskatatbildība un novērtēšana
 10. pants
 Ziņošana un uzskaite
 1. EIB, ja nepieciešams
 sadarbībā ar EIF, reizi sešos mēnešos ziņo Komisijai par
 EIB finansēšanas un investīciju operācijām
 saskaņā ar šo regulu. Ziņojumā iekļauj
 novērtējumu par atbilstību prasībām par ES garantijas
 izmantošanu un galvenajiem rezultātu rādītājiem, kas
 noteikti saskaņā ar 2. panta 1. punkta g) apakšpunktu.
 Ziņojumā iekļauj arī statistikas, finanšu un
 grāmatvedības datus par katru EIB finansēšanas un
 investīciju operāciju apkopotā veidā.
 2. EIB, ja nepieciešams
 sadarbībā ar EIF, katru gadu ziņo Eiropas Parlamentam un Padomei
 par EIB finansēšanas un investīciju operācijām.
 Ziņojums ir publiski pieejams, un tajā iekļauj:
 (a)
 novērtējumu par EIB finansēšanas un
 investīciju operācijām operācijas, nozares, valsts un
 reģionālā līmenī, un to atbilstību šai regulai,
 kā arī novērtējumu par EIB finansēšanas un
 investīciju operāciju sadali starp 5. panta 2. punkta
 mērķiem;
 (b)
 papildu vērtības novērtējumu,
 privātā sektora resursu mobilizāciju, aplēsto un faktisko
 rezultātu, iznākumu un ietekmi EIB finansēšanas un
 investīciju operācijām apkopotā veidā;
 (c)
 novērtējumu par finansiālo labumu,
 kas pārvests labuma guvējiem no EIB finansēšanas un
 investīciju operācijām apkopotā veidā;
 (d)
 EIB finansēšanas un investīciju
 operāciju kvalitātes novērtējumu;
 (e)
 detalizētu informāciju par ES garantijas
 izmantošanu;
 (f)
 ESIF finanšu pārskatus.
 3. Lai Komisija varētu vest
 uzskaiti un ziņot par riskiem, ko sedz ar ES garantiju, un par garantiju
 fonda pārvaldību, EIB, ja nepieciešams sadarbībā ar EIF,
 katru gadu iesniedz Komisijai:
 (a)
 EIB un EIF riska novērtējumu un
 klasifikācijas informāciju par EIB finansēšanas un
 investīciju operācijām;
 (b)
 ES nenokārtotās finanšu saistības
 saistībā ar garantijām, kas sniegtas attiecībā uz EIB
 finansēšanas un investīciju operācijām, iedalot pa
 atsevišķām operācijām;
 (c)
 kopējo peļņu vai zaudējumus,
 kas izriet no EIB finansēšanas un investīciju operācijām
 portfeļos, kas paredzēti ESIF nolīgumā saskaņā ar
 2. panta 1. punkta e) apakšpunktu.
 4. EIB sniedz Komisijai pēc
 pieprasījuma jebkuru papildu informāciju, kas nepieciešama, lai
 Komisija izpildītu saistības, kas izriet no šīs regulas.
 5. EIB, un nepieciešamības
 gadījumā EIF, sniedz informāciju, kas minēta 1. līdz 4.
 punktā, par saviem līdzekļiem.
 6. Komisija līdz katra gada
 30. jūnijam nosūta Eiropas Parlamentam, Padomei un Revīzijas
 palātai gada pārskatu par garantiju fonda stāvokli un
 pārvaldību iepriekšējā kalendārajā gadā.
 11. pants
 Pārskatatbildība
 1. Pēc Eiropas Parlamenta
 pieprasījuma rīkotājdirektors piedalās
 uzklausīšanā Eiropas Parlamentā par ESIF rezultātiem.
 2. Rīkotājdirektors
 mutiski vai rakstiski atbild uz jautājumiem, ko Eiropas Parlaments uzdod
 ESIF, jebkurā gadījumā piecu nedēļu laikā no
 jautājuma saņemšanas.
 3. Pēc Eiropas Parlamenta
 pieprasījuma Komisija ziņo Eiropas Parlamentam par šīs regulas
 piemērošanu.
 12. pants
 Novērtējums un pārskatīšana
 1. Ne vēlāk kā
 [PB ierakstīt datumu: 18 mēneši pēc šīs regulas
 stāšanās spēkā] . EIB novērtē ESIF
 darbību. EIB savu novērtējumu nosūta Eiropas Parlamentam,
 Padomei un Komisijai;
 Ne vēlāk kā [PB ierakstīt
 datumu: 18 mēneši pēc šīs regulas stāšanās
 spēkā] . Komisija novērtē ES garantijas izmantošanu un
 garantiju fonda darbību, tostarp iemaksu izmantošanu saskaņā ar 8.
 panta 9. punktu. Komisija savu novērtējumu iesniedz Eiropas
 Parlamentam un Padomei.
 2. Līdz 2018. gada 30.
 jūnijam un pēc tam ik pēc trim gadiem:
 (a)
 EIB publicē visaptverošu ziņojumu par
 ESIF darbību;
 (b)
 Komisija publicē visaptverošu ziņojumu
 par ES garantijas izmantošanu, kā arī to, kā darbojas garantiju
 fonds.
 3. EIB, ja nepieciešams
 sadarbībā ar EIF, palīdz un sniedz vajadzīgo informāciju
 Komisijas novērtējumam un ziņojumam saskaņā ar
 attiecīgi 1. un 2. punktu.
 4. EIB un EIF turpina
 regulāri iesniegt Eiropas Parlamentam, Padomei un Komisijai visus savus
 neatkarīgos novērtējuma ziņojumus, kuros
 izvērtēti praktiskie rezultāti, kas sasniegti ar EIB un EIF
 specifiskajām darbībām saskaņā ar šo regulu.
 5. Ne vēlāk kā [PB
 ievietot datumu trīs gadi pēc šīs regulas stāšanās
 spēkā ] Komisija iesniedz ziņojumu Eiropas Parlamentam un
 Padomei par šīs regulas piemērošanu, kuram, ja vajadzīgs, pievieno
 jebkuru attiecīgu priekšlikumu.
 V NODAĻA – Vispārīgi
 noteikumi
 13. pants
 Pārredzamība un informācijas publiska atklāšana
 Saskaņā ar savām
 pārredzamības politikām attiecībā uz piekļuvi
 dokumentiem un informācijai EIB savā tīmekļa vietnē
 dara publiski pieejamu informāciju par visām EIB finansēšanas un
 investīciju operācijām un par to, kā tās palīdz
 sasniegt vispārējus mērķus, kas minēti 5. panta 2.
 punktā.
 14. pants
 Revīzija, ko veic Revīzijas palāta
 Revīzijas palāta veic revīziju
 attiecībā uz ES garantiju un attiecībā uz tiem
 maksājumiem un atgūtajiem līdzekļiem, kuri ir
 attiecināmi uz Savienības vispārējo budžetu.
 15. pants
 Krāpšanas apkarošanas pasākumi
 1. EIB nekavējoties
 informē OLAF un sniedz tam nepieciešamo informāciju, ja ar ES
 garantiju saistītā projekta jebkurā sagatavošanas,
 īstenošanas vai noslēguma posmā EIB ir pamats aizdomām par
 iespējamu krāpšanu, korupciju, nelikumīgi iegūtu
 līdzekļu legalizēšanu vai citu nelikumīgu darbību, kas
 var negatīvi ietekmēt Savienības finanšu intereses.
 2. Lai aizsargātu
 Savienības finanšu intereses, OLAF var veikt izmeklēšanas,
 tostarp pārbaudes un apskates uz vietas saskaņā ar Eiropas
 Parlamenta un Padomes Regulu (ES, Euratom) Nr. 883/2013[5], Padomes
 Regulā (Euratom, EK) Nr. 2185/96[6]
 un Padomes Regulā (EK, Euratom) Nr. 2988/95[7] paredzētajiem
 noteikumiem un procedūrām, lai konstatētu, vai ir notikusi
 krāpšana, korupcija, nelikumīgi iegūtu līdzekļu
 legalizācija vai jebkāda cita nelikumīga darbība, kas
 ietekmē Savienības finanšu intereses saistībā ar jebkuru no
 ES garantijas atbalstītām operācijām. OLAF var nodot
 attiecīgo dalībvalstu kompetentajām iestādēm
 izmeklēšanas gaitā iegūto informāciju.
 Ja minētās nelikumīgās
 darbības tiek pierādītas, EIB veic līdzekļu
 atgūšanas darbības saistībā ar tās
 operācijām, ko atbalsta ar ES garantiju.
 3. Finansēšanas
 līgumos, kas parakstīti attiecībā uz operācijām,
 ko atbalsta saskaņā ar šo regulu, ietver noteikumus, kas ļauj
 izslēgt no EIB finansēšanas un investīciju operācijām
 un, ja nepieciešams, veikt atbilstīgus līdzekļu atgūšanas
 pasākumus krāpšanas, korupcijas vai citas nelikumīgas
 darbības gadījumā saskaņā ar ESIF nolīgumu, EIB
 politikām un piemērojamajām regulatīvajām
 prasībām. Lēmumu par to, vai piemērot izslēgšanu no
 EIB finansēšanas un investīciju operācijām, pieņem
 saskaņā ar attiecīgo finansējuma vai investīciju
 līgumu.
 16. pants
 Izslēgtās darbības un jurisdikcijas, kas nesadarbojas
 1. Īstenojot savas
 finansēšanas un investīciju operācijas, EIB neatbalsta
 nekādas darbības, ko veic nelikumīgiem mērķiem,
 tostarp nelikumīgi iegūtu līdzekļu legalizāciju,
 terorisma finansēšanu, krāpšanu nodokļu jomā un
 izvairīšanos no nodokļu maksāšanas, korupciju un krāpšanu,
 kas skar Savienības finanšu intereses. Jo īpaši EIB nepiedalās
 nekādās finansēšanas un investīciju operācijās,
 izmantojot sabiedrību, kas atrodas jurisdikcijā, kas nesadarbojas,
 saskaņā ar savu politiku attiecībā uz vāji
 regulētām jurisdikcijām vai jurisdikcijām, kas
 nesadarbojas, pamatojoties uz Savienības, Ekonomiskās sadarbības
 un attīstības organizācijas vai Finanšu darījumu darba
 grupu.
 2. Savās finansēšanas
 un investīciju operācijās EIB piemēro principus un
 standartus, kas noteikti Savienības tiesību aktos par to, lai
 nepieļautu finanšu sistēmas izmantošanu nelikumīgi iegūtu līdzekļu
 legalizēšanai un teroristu finansēšanai, tostarp prasību veikt
 nepieciešamus pasākumus, lai attiecīgajos gadījumos noskaidrotu
 faktiskos īpašniekus.
 17. pants
 Deleģēšanas īstenošana
 1. Pilnvaras pieņemt
 deleģētos aktus Komisijai piešķir, ievērojot šajā
 pantā izklāstītos nosacījumus.
 2. Pilnvaras pieņemt 8. panta
 6. punktā minētos deleģētos aktus Komisijai
 piešķir uz trīs gadu laikposmu no šīs regulas stāšanās
 spēkā. Komisija sagatavo ziņojumu par pilnvaru
 deleģēšanu ne vēlāk kā deviņus mēnešus pirms
 trīs gadu laikposma beigām. Pilnvaru deleģēšana tiek
 automātiski pagarināta uz tāda paša ilguma laikposmiem, ja vien
 Eiropas Parlaments vai Padome neiebilst pret šādu pagarinājumu
 vēlākais trīs mēnešus pirms katra laikposma beigām.
 3. Eiropas Parlaments vai Padome
 jebkurā laikā var atsaukt 8. panta 6. punktā minēto
 pilnvaru deleģēšanu. Ar lēmumu par atsaukšanu izbeidz tajā
 norādīto pilnvaru deleģēšanu. Lēmums stājas
 spēkā nākamajā dienā pēc tā publicēšanas
 Eiropas Savienības Oficiālajā Vēstnesī vai
 arī vēlākā dienā, kas tajā norādīta.
 Tas neskar jau pastāvošo deleģēto aktu spēkā
 esamību.
 4. Tiklīdz tā
 pieņem deleģētu aktu, Komisija par to paziņo vienlaikus
 Eiropas Parlamentam un Padomei.
 5. Saskaņā ar 8. panta
 6. punktu pieņemts deleģētais akts stājas spēkā
 tikai tad, ja divu mēnešu laikā no dienas, kad minētais akts
 paziņots Eiropas Parlamentam un Padomei, ne Eiropas Parlaments, ne Padome
 nav izteikuši iebildumus, vai ja pirms minētā laikposma beigām
 gan Eiropas Parlaments, gan Padome ir informējuši Komisiju par savu nodomu
 neizteikt iebildumus. Pēc Eiropas Parlamenta vai Padomes iniciatīvas
 šo laikposmu pagarina par diviem mēnešiem.
 VI NODAĻA – Grozījumi
 18. pants
 Grozījumi Regulā (ES) Nr. 1291/2013
 Regulu (ES) Nr. 1291/2013 ar šo groza
 šādi:
 (1) Regulas 6. panta 1., 2. un 3. punktu
 aizstāj ar šādu:
 1. Finansējums pamatprogrammas
 "Apvārsnis 2020" īstenošanai ir EUR 74 328,3 miljoni
 faktiskajās cenās, no kuriem ne vairāk kā EUR 71 966,9
 miljonus atvēl pasākumiem, ko veic atbilstoši LESD
 XIX sadaļai.
 Gada apropriācijas apstiprina Eiropas Parlaments
 un Padome daudzgadu finanšu shēmas ietvaros.
 2. Summu, kas paredzēta
 pasākumiem, kurus veic atbilstoši LESD XIX sadaļai, sadala starp
 šīs regulas 5. panta 2. punkta pirmajā daļā
 noteiktajām prioritātēm šādi:
 a) zinātnes izcilība –
 EUR 23 897,0 miljons faktiskajās cenās;
 b) vadošā loma
 rūpniecībā – EUR 16 430,5 miljoni
 faktiskajās cenās;
 c) sabiedrības problēmu
 risināšana – EUR 28 560,7 miljoni faktiskajās
 cenās.
 Maksimālā kopējā summa,
 kas paredzēta Savienības finansiālajam ieguldījumam no pamatprogrammas
 "Apvārsnis 2020", lai īstenotu konkrētos
 mērķus, kas paredzēti 5. panta 3. punktā un KPC
 tiešajām darbībām, kas nav saistītas ar kodolenerģiju,
 ir šāda:
 i) izcilības izplatīšana un
 dalības paplašināšana – EUR 782,3 miljoni faktiskajās
 cenās;
 ii) zinātne sabiedrībai un
 sadarbībā ar to – EUR 443,8 miljoni faktiskajās cenās;
 iii) KPC tiešajām darbībām, kas
 nav saistītas ar kodolenerģiju – EUR 1 852,6 miljoni
 faktiskajās cenās.
 Indikatīvs sadalījums 5. panta 2. un
 3. punktā paredzētajām prioritātēm un
 konkrētajiem mērķiem ir noteikts II pielikumā.
 3. EIT finansē, izmantojot
 maksimālo ieguldījumu no pamatprogrammas "Apvārsnis 2020"
 EUR 2 361,4 miljonu faktiskajās cenās apmērā,
 kā noteikts II pielikumā.
 (2) II pielikumu aizstāj ar
 šīs regulas I pielikumā doto tekstu.
 19. pants
 Grozījumi Regulā (ES) Nr. 1316/2013
 Regulas (ES) Nr. 1316/2013 5. panta 1.
 punktu aizstāj ar šādu:
 "1. Finansējums EISI
 īstenošanai laikposmā no 2014. līdz 2020. gadam ir EUR 29 942 259
 000 (*) faktiskajās cenās. Minēto summu sadala šādi:
 a) transporta nozare: EUR 23 550 582 000,
 no kuriem EUR 11 305 500 000 pārvieto no Kohēzijas fonda, lai
 atbilstīgi šai regulai izmantotu vienīgi tajās
 dalībvalstīs, kuras ir tiesīgas saņemt finansējumu no
 Kohēzijas fonda;
 b) telekomunikāciju nozare: EUR 1 041 602
 000;
 c) enerģētikas nozare: EUR 5 350 075
 000.
 Šīs
 summas neskar elastības mehānisma piemērošanu, kas
 paredzēts saskaņā ar Padomes Regulu (ES, Euratom) Nr. 1311/2013(*).
 (*) Padomes Regula (ES, Euratom) Nr. 1311/2013
 (2013. gada 2. decembris), ar ko 2014.–2020. gadam tiek noteikta daudzgadu
 finanšu shēma (OV L 347, 20.12.2013., 884. lpp)."
 VII NODAĻA – Pārejas un
 nobeiguma noteikumi
 20. pants
 Pārejas noteikums
 Finansēšanas un investīciju
 operācijas, ko parakstījušas EIB vai EIF, laikposmā no 2015.
 gada 1. janvāra līdz ESIF nolīguma noslēgšanai, EIB vai
 ESIF var iesniegt Komisijai segumam saskaņā ar ES garantiju.
 Komisija novērtē šīs
 operācijas un, ja tās atbilst 5. pantā noteiktajām
 pamatprasībām un ESIF nolīgumam, pieņem lēmumu, ka ES
 garantijas segums tiek attiecināts uz tām.
 21. pants
 Stāšanās spēkā
 Šī regula stājas spēkā
 trešajā dienā pēc tās publicēšanas Eiropas
 Savienības Oficiālajā Vēstnesī.
 Šī regula uzliek saistības
 kopumā un ir tieši piemērojama visās dalībvalstīs.
 Strasbūrā,
 Eiropas Parlamenta vārdā – Padomes
 vārdā –
 priekšsēdētājs priekšsēdētājs
 TIESĪBU AKTA PRIEKŠLIKUMA
 FINANŠU PĀRSKATS
 1. PRIEKŠLIKUMA/INICIATĪVAS
 KONTEKSTS
 1.1. Priekšlikuma/iniciatīvas nosaukums
 1.2. Attiecīgās politikas jomas ABM/ABB
 struktūrā
 1.3. Priekšlikuma/iniciatīvas būtība
 1.4. Mērķis(-i)
 1.5. Priekšlikuma/iniciatīvas pamatojums
 1.6. Ilgums un finansiālā ietekme
 1.7. Paredzētie pārvaldības veidi
 2. PĀRVALDĪBAS
 PASĀKUMI
 2.1. Uzraudzības un ziņošanas noteikumi
 2.2. Pārvaldības un kontroles sistēma
 2.3. Krāpšanas un pārkāpumu
 novēršanas pasākumi
 3. PRIEKŠLIKUMA/INICIATĪVAS
 PAREDZAMĀ FINANSIĀLĀ IETEKME
 3.1. Attiecīgās daudzgadu finanšu shēmas
 izdevumu kategorijas un budžeta izdevumu pozīcijas
 3.2. Paredzamā ietekme uz izdevumiem
 3.2.1. Kopsavilkums par
 paredzamo ietekmi uz izdevumiem
 3.2.2. Paredzamā
 ietekme uz darbības apropriācijām
 3.3.2. Paredzamā
 ietekme uz administratīvajām apropriācijām
 4.3.2. Saderība ar
 kārtējo daudzgadu finanšu shēmu
 5.3.2. Trešo personu ieguldījumi
 3.3. Paredzamā ietekme uz
 ieņēmumiem
 TIESĪBU
 AKTA PRIEKŠLIKUMA FINANŠU PĀRSKATS
 1. PRIEKŠLIKUMA/INICIATĪVAS
 KONTEKSTS
 1.1. Priekšlikuma/iniciatīvas
 nosaukums
 Priekšlikums
 – EIROPAS PARLAMENTA UN PADOMES REGULA par Eiropas Stratēģisko
 investīciju fondu un ar ko groza Regulas (ES) Nr. 1291/2013 un (ES)
 Nr. 1316/2013
 1.2. Attiecīgās
 politikas jomas ABM/ABB struktūrā[8]
 Politikas
 joma: Ekonomika un finanses
 ABB darbības joma: Finanšu
 operācijas un instrumenti
 Sīkāku
 informāciju par ABB darbības jomām skatīt 3.2.
 iedaļā
 Politikas
 joma: Mobilitāte un transports
 Politikas
 joma: Komunikāciju tīkli, saturs un tehnoloģijas
 Politikas
 joma: Enerģētika
 1.3. Priekšlikuma/iniciatīvas
 būtība
 X Priekšlikums/iniciatīva attiecas uz jaunu darbību
 ̈ Priekšlikums/iniciatīva
 attiecas uz jaunu darbību, pamatojoties uz izmēģinājuma
 projektu/sagatavošanas darbību[9]
 ̈ Priekšlikums/iniciatīva
 attiecas uz esošas darbības pagarināšanu
 X Priekšlikums/iniciatīva attiecas uz darbību, kas
 pārveidota jaunā darbībā
 1.4. Mērķis(-i)
 1.4.1. Komisijas daudzgadu
 stratēģiskie mērķi, kurus plānots sasniegt ar
 priekšlikumu/iniciatīvu
 Atbalstīt izaugsmi veicinošas
 investīcijas saskaņā ar Savienības budžeta
 prioritātēm, jo īpaši šādās jomās:
 1) stratēģiskā
 infrastruktūra (investīcijas digitālajā un
 enerģētikas jomā saskaņā ar ES politikām)
 2) transporta infrastruktūra
 rūpniecības centros, izglītība, pētniecība un
 inovācija
 3) investīcijas, kas veicina
 nodarbinātību, jo īpaši izmantojot MVU finansējumu un
 pasākumus attiecībā uz jauniešu nodarbinātību
 1.4.2. Konkrētie mērķi
 un attiecīgās ABM/ABB darbības
 Konkrētais mērķis Nr. 1
 Palielināt
 Eiropas Investīciju bankas (EIB) finansēšanas un investīciju
 operāciju skaitu un apjomu prioritārajās jomās
 Konkrētais mērķis Nr. 2
 Palielināt
 Eiropas Investīciju fonda (EIF) finansējuma maziem un vidējiem
 uzņēmumiem apjomu
 Konkrētais mērķis Nr. 3
 Eiropas
 Investīciju konsultāciju centra izveide
 Attiecīgās ABM/ABB darbības:
 ECFIN ĢD: Finanšu operācijas un
 instrumenti
 1.4.3. Paredzamais(-ie)
 rezultāts(-i) un ietekme
 Norādīt,
 kāda ir priekšlikuma/iniciatīvas iecerētā ietekme uz
 finansējuma saņēmējiem/mērķgrupām.
 Iniciatīvai
 būtu jāļauj Eiropas Investīciju bankai un Eiropas
 Investīciju fondam veikt finansēšanas un investīciju
 operācijas 1.4.1. punktā minētajās jomās ar
 lielāku finansējuma apjomu un, EIB gadījumā,
 riskantākiem, bet joprojām ekonomiski rentabliem projektiem.
 Daudzkāršojošā
 ietekme būtu jāgūst, sniedzot ES garantiju EIB, lai ES
 garantijas EUR 1 saskaņā ar šo iniciatīvu varētu
 radīt projektos investētus EUR 15.
 Tādējādi
 līdz 2020. gadam šai iniciatīvai vajadzētu
 palīdzēt mobilizēt finansējumu projektiem vismaz 315 miljardi
 euro. Tam būtu jāpalīdz palielināt kopējās
 investīcijas Savienībā un tādējādi
 potenciālo un faktisko izaugsmi un nodarbinātību.
 1.4.4. Rezultātu un ietekmes
 rādītāji
 Norādīt
 priekšlikuma/iniciatīvas īstenošanas uzraudzībā
 izmantojamos rādītājus.
 Mērķis
 ir palielināt investīcijas stratēģiskās jomās,
 kas uzskaitītas 1.4.1.
 Šajā
 kontekstā tiks piemēroti šādi rādītāji:
 –
 to projektu/MVU skaits, kuri ir saņēmuši EIB/EIF finansējumu
 saskaņā ar iniciatīvu.
 –
 gūtā vidējā daudzkāršojošā ietekme.
 Paredzētā daudzkāršojošā ietekme ir aptuveni 15
 saistībā ar ES garantijas izmantošanu, salīdzinot ar
 kopējām investīcijām, kas piesaistītas projektiem,
 kuri atbalstīti saskaņā ar šo iniciatīvu un darījumu
 noteikumiem.
 –
 kumulatīvais finansējuma apjoms, kas piesaistīts
 atbalstītajiem projektiem.
 Rezultātu
 uzraudzība balstīsies uz EIB ziņojumiem un tirgus
 pētījumiem.
 1.5. Priekšlikuma/iniciatīvas
 pamatojums
 1.5.1. ES iesaistīšanās
 papildu vērtība
 Iniciatīva
 nodrošinās mēroga radītus ietaupījumus, izmantojot
 inovatīvus finanšu instrumentus, darbojoties kā katalizators
 privātu investīciju piesaistē visā Savienībā un
 pēc iespējas labāk izmantojot Eiropas iestādes un viņu
 pieredzi un zināšanas šim nolūkam. Ģeogrāfisko robežu
 Savienībā neesamība sniegs lielāku pievilcību un
 zemāku risku atbalstītajiem projektiem kopumā, nekā tas būtu
 iespējams atsevišķās dalībvalstīs.
 1.5.2. Līdzīgas
 līdzšinējās pieredzes rezultātā gūtās
 atziņas
 Komisija
 ir guvusi vērtīgu pieredzi ar inovatīviem finansēšanas
 instrumentiem, jo īpaši Projektu obligāciju iniciatīvas
 izmēģinājuma posmā un izmantojot esošos ES un EIB finanšu
 instrumentus, piemēram, tos, kas izstrādāti saskaņā ar
 programmu COSME, "Apvārsnis 2020" vai Projektu
 obligāciju iniciatīvu.
 1.5.3. Saderība un
 iespējamā sinerģija ar citiem atbilstošiem instrumentiem
 Šī
 iniciatīva ir pilnībā saderīga ar pašreizējām
 programmām 1.a izdevumu kategorijā, jo īpaši Eiropas infrastruktūras
 savienošanas instrumentu, "Apvārsnis 2020" un COSME.
 Tiks
 izmantotas sinerģijas, izmantojot Komisijas pašreizējās
 zināšanas par finanšu resursu pārvaldību un par pieredzi, kas
 gūta saskaņā ar spēkā esošajiem ES un EIB
 finansēšanas instrumentiem.
 1.6. Ilgums un
 finansiālā ietekme
 ̈ Ierobežota ilguma
 priekšlikums/iniciatīva
 –
 ̈ Priekšlikuma/iniciatīvas darbības laiks
 [DD.MM.]GGGG.–[DD.MM.]GGGG.
 –
 ̈ Finansiālā ietekme: GGGG.– GGGG.
 X Neierobežota ilguma
 priekšlikums/iniciatīva
 –
 Īstenošana ar uzsākšanas periodu no GGGG.
 līdz GGGG.,
 –
 pēc kura turpinās pilna mēroga
 operācija.
 1.7. Plānotie
 pārvaldības veidi[10]
 X Komisijas īstenota tieša
 pārvaldība
 –
 X ko veic tās struktūrvienības,
 tostarp personāls Savienības delegācijās;
 –
 ̈ ko veic izpildaģentūras
 ̈ dalīta pārvaldība kopā ar dalībvalstīm
 ̈ netieša pārvaldība, kurā budžeta īstenošanas uzdevumi uzticēti:
 –
 ̈ trešām valstīm vai to noteiktām struktūrām;
 –
 ̈ starptautiskām organizācijām un to
 aģentūrām (precizēt);
 –
 ̈EIB un Eiropas Investīciju fondam;
 –
 ̈ Finanšu regulas 208. un 209. pantā minētajām
 struktūrām;
 –
 ̈ publisko tiesību subjektiem;
 –
 ̈ privāttiesību subjektiem, kas veic valsts pārvaldes
 uzdevumus, ja tie sniedz pienācīgas finanšu garantijas;
 –
 ̈ struktūrām, uz kurām attiecas dalībvalsts
 privāttiesības un kurām uzticēta publiskā un
 privātā sektora partnerības īstenošana un kuras sniedz
 pietiekamas finanšu garantijas;
 –
 ̈ personām, kurām ir uzticēts veikt īpašas
 darbības KĀDP saskaņā ar Līguma par Eiropas
 Savienību V sadaļu un kuras ir noteiktas attiecīgā
 pamataktā.
 – Ja norādīti vairāki
 pārvaldības veidi, sniedziet papildu informāciju
 iedaļā "Piezīmes".
 Piezīmes
 Garantiju
 fonds ir Komisijas tiešā pārvaldībā.
 2. PĀRVALDĪBAS
 PASĀKUMI
 2.1. Uzraudzības un
 ziņošanas noteikumi
 Norādīt
 periodiskumu un nosacījumus.
 Saskaņā
 ar priekšlikuma 10. pantu EIB, ja nepieciešams sadarbībā ar EIF,
 reizi sešos mēnešos ziņo Komisijai par EIB finansēšanas un
 investīciju operācijām. Turklāt EIB, ja nepieciešams
 sadarbībā ar EIF, katru gadu ziņo Eiropas Parlamentam un Padomei
 par EIB finansēšanas un investīciju operācijām. Komisijas
 pienākums ir līdz katra gada 30. jūnijam nosūtīt
 Eiropas Parlamentam, Padomei un Revīzijas palātai gada pārskatu
 par garantiju fonda stāvokli un pārvaldību iepriekšējā
 gadā.
 Saskaņā
 ar priekšlikuma 12. pantu EIB izvērtēs, kā darbojas Eiropas
 Stratēģisko investīciju fonds (ESIF), un sniegs savu
 novērtējumu Eiropas Parlamentam, Padomei un Komisijai. Turklāt
 Komisija izvērtēs ES garantijas izmantošanu un garantiju fonda
 darbību un sniegs par to ziņojumu Eiropas Parlamentam un Padomei.
 Līdz 2018. gada 30. jūnijam un pēc tam reizi trijos gados ir
 jāsniedz visaptverošs ziņojums par ESIF darbību, kā
 arī visaptverošs ziņojums par ES garantijas izmantošanu un to,
 kā darbojas garantiju fonds.
 2.1.1. Pārvaldības un
 kontroles sistēma
 Priekšlikuma
 14. pantā noteikts, ka Revīzijas palāta veic revīziju
 attiecībā uz ES garantiju un maksājumiem un atgūtajiem
 līdzekļiem saskaņā ar minēto garantiju, kuri ir
 attiecināmi uz Savienības vispārējo budžetu.
 EIB
 finansēšanas un investīciju operācijas pārvaldīs EIB
 atbilstoši tās pašas noteikumiem un procedūrām, tostarp
 attiecīgiem revīzijas, kontroles un uzraudzības pasākumiem.
 Kā paredzēts EIB statūtos, EIB Revīzijas komiteja, ko
 atbalsta ārējie revidenti, ir atbildīga par EIB operāciju
 un pārskatu pareizības pārbaudi. Valde katru gadu apstiprina EIB
 finanšu pārskatus.
 Turklāt
 EIB Direktoru padome, kurā Komisiju pārstāv direktors un
 direktora vietnieks, apstiprina katru EIB finansēšanas un investīciju
 operāciju un uzrauga, vai EIB tiek pārvaldīta saskaņā
 ar tās statūtiem un valdes noteiktajām vispārējām
 vadlīnijām.
 Pašreizējā
 trīspusējā Komisijas, Revīzijas palātas un EIB 2003. gada
 oktobra nolīgumā sīki izklāstīti noteikumi, atbilstoši
 kuriem Revīzijas palāta veic saskaņā ar ES garantiju EIB veikto
 finansēšanas operāciju revīziju.
 2.1.2. Apzinātie riski
 EIB
 finansēšanas un investīciju operācijām, kuras sedz
 Savienības garantija, ir finansiālais risks, ko nevar uzskatīt
 par nebūtisku. Varbūtība, ka tiek pieprasīts veikt
 maksājumu saistībā ar garantiju, ir reāla. Tomēr tiek
 lēsts, ka garantiju fonds nodrošina aizsardzību, kas nepieciešama
 Savienības budžetam. Paši projekti var saskarties ar kavējumiem
 īstenošanas gaitā un izmaksu pārsniegšanu.
 Pat
 tad, ja, pamatojoties uz piesardzīgiem pieņēmumiem,
 iniciatīvas rentabilitāte varētu ciest no instrumentu
 nepietiekamas ieviešanās tirgū un tirgus apstākļu
 maiņas laika gaitā, samazinot paredzēto daudzkāršojošo
 ietekmi.
 Saskaņā
 ar priekšlikuma 8. panta 4. punktu garantiju fonda līdzekļi ir
 jāinvestē. Šīm investīcijām būs ieguldījumu
 risks (piemēram, tirgus risks un kredītrisks) un zināms
 operacionālais risks.
 2.1.3. Informācija par izveidoto
 iekšējās kontroles sistēmu
 ESIF
 pārvalda Valde, kas nosaka stratēģisko ievirzi,
 stratēģisko aktīvu izvietojumu un darbības politikas un
 procedūras, tostarp investīciju politiku projektiem, ko ESIF var
 atbalstīt, un ESIF riska profilu.
 Lēmumi
 par to, kā izmantot ESIF atbalstu infrastruktūrai un lielākiem
 vidējas kapitalizācijas projektiem, jāpieņem
 Investīciju komitejai. Investīciju komitejas sastāvā
 vajadzētu būt neatkarīgiem ekspertiem, kuri ir kompetenti un
 pieredzējuši investīciju projektu jomās, un tai būs
 jāatskaitās Valdei, kas uzrauga ESIF mērķu izpildi.
 Tās
 sastāvā būs arī rīkotājdirektors, kas atbild par
 ESIF vadību ikdienā un ESIF Investīciju komitejas sanāksmes
 sagatavošanu. Rīkotājdirektors ir tieši atbildīgs Valdei un
 katru ceturksni ziņo par ESIF darbībām Valdei.
 Rīkotājdirektoru ieceļ Valde pēc ar EIB kopēja
 priekšlikuma uz atjaunojamu trīs gadu noteiktu termiņu.
 Komisija
 pārvaldīs Garantiju fonda aktīvus saskaņā ar regulu un
 saskaņā ar tās spēkā esošiem iekšējiem
 noteikumiem un procedūrām.
 2.2. Krāpšanas un
 pārkāpumu novēršanas pasākumi
 Norādīt
 esošos vai plānotos novēršanas pasākumus un citus pretpasākumus.
 Priekšlikuma
 15. pantā ir precizēta Eiropas Biroja krāpšanas apkarošanai (OLAF)
 kompetence veikt izmeklēšanu attiecībā uz operācijām,
 ko atbalsta saskaņā ar šo iniciatīvu. Saskaņā ar EIB
 Valdes 2004. gada 27. jūlija lēmumu par EIB sadarbību ar OLAF
 banka ir izveidojusi konkrētus noteikumus sadarbībai ar OLAF
 saistībā ar iespējamiem krāpšanas, korupcijas vai citas
 nelikumīgas darbības, kas kaitē Savienības finanšu
 interesēm, gadījumiem.
 Papildus
 tam piemērojami EIB noteikumi un procedūras. Konkrēti tie ietver
 EIB iekšējās izmeklēšanas procedūras, ko
 apstiprinājusi EIB Vadības komiteja 2013. gada martā.
 Turklāt 2013. gada septembī EIB apstiprināja "Politiku, ar
 ko novērš aizliegtu rīcību Eiropas Investīciju bankas
 darbībās vai attur no tās" (EIB krāpšanas
 novēršanas politika).
 3. PRIEKŠLIKUMA/INICIATĪVAS
 PAREDZAMĀ FINANSIĀLĀ IETEKME
 3.1. Attiecīgās
 daudzgadu finanšu shēmas izdevumu kategorijas un budžeta izdevumu
 pozīcijas
 · Esošās budžeta pozīcijas skatīt 3.2. iedaļā
 · No jauna veidojamās budžeta pozīcijas
 Sarindrotas pa
 daudzgadu finanšu shēmas izdevumu kategorijām un budžeta
 pozīcijām.
 Daudzgadu finanšu shēmas izdevumu kategorija: || Budžeta pozīcija || Izdevumu veids || Ieguldījums
 || Dif./Nedif.[11] || no EBTA valstīm[12] || no kandidātvalstīm[13] || no trešām valstīm || Finanšu regulas 21. panta 2. punkta b) apakšpunkta nozīmē
 1a || 01.0404 – Garantija ESIF || Dif. || NĒ || NĒ || NĒ || NĒ
 1.a || 01.0405 – ESIF Garantiju fonda uzkrājumu veidošana || Dif. || NĒ || NĒ || NĒ || NĒ
 1.a || 01.0406 – Eiropas Investīciju konsultāciju centrs || Dif. || NĒ || NĒ || NĒ || NĒ
 3.2. Paredzamā ietekme uz
 izdevumiem
 EUR miljonos (trīs zīmes aiz komata)
 Eiropas Stratēģisko investīciju fonda finansējuma avoti || 2015 || 2016 || 2017 || 2018 || 2019 || 2020 || Kopā
 EIROPAS SAVIENOŠANAS INSTRUMENTS, no kā || 790 || 770 || 770 || 970 || || || 3300
 06.020101 – problemātiskos posmu novēršana, dzelzceļa savstarpējās izmantojamības uzlabošana, savienojumu trūkstošajos posmos veidošana un pārrobežu posmu uzlabošana 06.020102 – Ilgtspējīgas un efektīvas transporta sistēmas nodrošināšana 06.020103 – Transporta veidu integrācijas un starpsavienojumu optimizēšana un sadarbspējas uzlabošana || 560,3 34,9 104,8 || 520,3 32,4 97,3 || 480,3 29,9 89,8 || 600,3 37,4 112,3 || || || 2161,2 134,6 404,2
 09.0303 – Eiropas digitālo pakalpojumu infrastruktūru sadarbspējas, ilgtspējīgas izvēršanas, ekspluatācijas un modernizācijas veicināšana, kā arī Eiropas līmeņa koordinācija || || || 50 || 50 || || || 100
 32.020101 – Turpmāka iekšējā enerģijas tirgus integrācija un elektrotīklu un gāzes tīklu sadarbspēja pāri robežām 32.020102 - Savienības energoapgādes drošības nostiprināšana 32.020103 - Ilgtspējīgas attīstības un vides aizsardzības veicināšana || 30 30 30 || 40 40 40 || 40 40 40 || 56,7 56,6 56,7 || || || 166,7 166,6 166,7
 "APVĀRSNIS 2020", no kā || 70 || 860 || 871 || 479 || 150 || 270 || 2700
 02.040201 – Vadošā pozīcija kosmosa jomā 02.040203 – Inovācijas palielināšana mazos un vidējos uzņēmumos (MVU) 02.040301 – Resursefektīvas un pret klimata pārmaiņām noturīgas ekonomikas izveide un ilgtspējīga izejvielu piegāde 02.040302 – Drošas Eiropas sabiedrības veicināšana || 11 1,8 3,7 7,5 || 29,9 2,1 7,0 25 || 27,9 6,1 7 25 || 11,6 6,5 17,5 10,4 || || || 80,4 16,5 35,2 67,9
 05.090301 – Nodrošināt pietiekamu apgādi ar nekaitīgu un augstvērtīgu pārtiku un bioloģiskajiem produktiem || || 30 || 37 || 33 || || || 100
 06.030301 – Resursu ziņā efektīvas, videi draudzīgas, drošas un integrētas Eiropas transporta sistēmas izveide || || 37 || 37 || 26 || || || 100
 08.020101 – Progresīvas pētniecības stiprināšana Eiropas Pētniecības padomē 08.020103 – Eiropas pētniecības infrastruktūru stiprināšana, ieskaitot e-infrastruktūras 08.020201 - Vadība nanotehnoloģiju, progresīvu materiālu, lāzertehnoloģijas, biotehnoloģijas un progresīvas ražošanas un apstrādes jomā 08.020203 – Inovācijas paplašināšana mazajos un vidējos uzņēmumos (MVU) 08.020301 – Veselības un labklājības uzlabošana visa mūža garumā 08.020302 - Nekaitīgas, veselīgas un augstas kvalitātes pārtikas un citu bioproduktu pietiekamu krājumu nodrošināšana 08.020303 - Pāreja uz uzticamu, ilgtspējīgu un konkurētspējīgu enerģētikas sistēmu 08.020304 - Resursefektīvas, videi draudzīgas, drošas un integrētas Eiropas transporta sistēmas izveide 08.020305 - Resursefektīva un pret klimata pārmaiņām noturīga ekonomika un ilgtspējīga izejvielu piegāde 08.020306 – Iekļaujošas, novatoriskas un domājošas Eiropas sabiedrības veicināšana 08.0204 – Izcilības izplatīšana un dalības paplašināšana 08.0206 – Zinātne kopā ar sabiedrību un sabiedrībai || || 91,3 17,7 38,3 3,4 51,3 8,5 30,9 12,5 28,1 10,7 9,3 5,1 || 91,0 17,6 38,5 3,4 43,3 10,7 31,2 17,6 27,9 10,6 10,1 5,1 || 14,2 3,9 10,0 0,8 11,9 3,3 6,5 4,2 5,8 2,3 2,0 1,1 || 0,5 8,8 32,6 1,7 26,8 12,6 14,7 26,9 13,0 5,3 4,6 2,6 || 24,2 15,4 49,6 3,0 47,6 18,2 25,9 41,4 22,8 9,3 8,1 4,5 || 221,2 63,3 169,1 12,3 180,9 53,2 109,1 102,4 97,7 38,3 34,2 18,4
 09.040101 – Pētniecības stiprināšana nākotnes un jauno tehnoloģiju jomā 09.040102 – Eiropas pētniecības infrastruktūras stiprināšana, ieskaitot e-infrastruktūru 09.040201 – Vadošā loma informācijas un komunikācijas tehnoloģijā 09.040301 – Veselības un labklājības uzlabošana visa mūža garumā 09.040302 - Iekļaujošas, novatoriskas un domājošas Eiropas sabiedrības veicināšana 09.040303 – Drošas Eiropas sabiedrības veicināšana || || 35 15,9 120,3 19,2 6,1 7,4 || 45,4 15,3 114,8 15,5 5,8 7,1 || 37,4 10,4 71,7 13,6 3,9 4,9 || || || 117,9 41,6 306,8 48,3 15,9 19,5
 10.0201 – "Apvārsnis 2020" – Uz klientu orientēts zinātnisks un tehnisks atbalsts Savienības politikai || 11 || 12 || 13 || 14 || || || 50
 15.030101 – Marijas Sklodovskas-Kirī vārdā nosauktās darbības – jaunu prasmju, zināšanu un inovācijas veidošana, pilnveidošana un tālāknodošana 15.0305 – Eiropas Inovāciju un tehnoloģiju institūts – izglītības, pētniecības, un inovācijas zināšanu trīsstūra integrēšana || 25 || 30 136 || 60 107 || 70 22 || -30 30 || -30 30 || 100 350
 32.040301 – Pāreja uz uzticamu, ilgtspējīgu un konkurētspējīgu enerģētikas sistēmu || 10 || 40 || 40 || 60 || || || 150
 ITER PĀRPLĀNOŠANA LAIKPOSMĀ NO 2015. līdz 2020. GADAM 08.040102 – ITER iekārtu būvniecība, ekspluatācija un izmantošana – ITER Eiropas kopuzņēmums — Kodolsintēze enerģētikas vajadzībām (F4E) || 490 || || || -70 || -150 || -270 || -
 Nepiešķirtās rezerves (tostarp vispārējā rezerve saistībām) || || 400 || 1000 || 600 || || || 2000
 Kopējie finansējuma avoti uzkrājumu veidošanai ESIF garantiju fondam || 1350 || 2030 || 2641 || 1979 || || || 8000
 Eiropas Investīciju konsultāciju centra finansējums – 08.040102 – ITER iekārtu būvniecība, ekspluatācija un izmantošana – ITER Eiropas kopuzņēmums — Kodolsintēze enerģētikas vajadzībām (F4E) || 10 || || || -10 || || || -
 Eiropas Investīciju konsultāciju centra finansējums – Nepiešķirtās rezerves || || 20 || 20 || 30 || 20 || 20 || 110
 KOPĒJAIS IEGULDĪJUMS ESIF || 1360 || 2050 || 2661 || 1 999 || 20 || 20 || 8110
 3.2.1. Kopsavilkums par paredzamo
 ietekmi uz izdevumiem
 EUR miljonos (trīs zīmes aiz komata)
 Daudzgadu finanšu shēmas izdevumu kategorija || 1 A || Konkurētspēja izaugsmei un nodarbinātībai
 ĢD: ECFIN || || || 2015 || 2016 || 2017 || 2018 || 2019 || 2020 || KOPĀ
  Darbības apropriācijas || || || || || || ||
 01.0405 || Saistības || (1) || 1350 || 2030 || 2641 || 1979 || 0 || 0 || 8000
 Maksājumi || (2) || 0 || 500 || 1000 || 2000 || 2250 || 2250 || 8000
 01.0406 || Saistības || (1a) || 10 || 20 || 20 || 20 || 20 || 20 || 110
 Maksājumi || (2a) || 10 || 20 || 20 || 20 || 20 || 20 || 110
 Administratīvās apropriācijas, kas tiek finansētas no konkrētu programmu piešķīrumiem[14] || || || || || || ||
 Budžeta pozīcijas numurs || || (3) || || || || || || ||
 KOPĒJĀS apropriācijas ECFIN ĢD || Saistības || =1+1a +3 || 1360 || 2050 || 2661 || 1999 || 20 || 20 || 8110
 Maksājumi || =2+2a +3 || 10 || 520 || 1020 || 2020 || 2270 || 2270 || 8110
  KOPĀ darbības apropriācijas || Saistības || (4) || 1360 || 2050 || 2661 || 1999 || 20 || 20 || 8110
 Maksājumi || (5) || 10 || 520 || 1020 || 2020 || 2270 || 2270 || 8110
  KOPĀ administratīvās apropriācijas, kas tiek finansētas no konkrētu programmu piešķīrumiem || (6) || || || || || || ||
 KOPĀ apropriācijas saskaņā ar 1.a IZDEVUMU KATEGORIJU daudzgadu finanšu shēmā || Saistības || =4+ 6 || 1360 || 2050 || 2661 || 1999 || 20 || 20 || 8110*
 Maksājumi || =5+ 6 || 10 || 520 || 1020 || 2020 || 2270 || 2270 || 8110*
 * N.B.: Var būt nepieciešamas papildu
 apropriācijas, kā noteikts šā finanšu pārskata
 pielikumā.
 Ja
 priekšlikums/iniciatīva ietekmē vairākas izdevumu kategorijas
  KOPĀ darbības apropriācijas || Saistības || (4) || || || || || || ||
 Maksājumi || (5) || || || || || || ||
  KOPĀ administratīvās apropriācijas, kas tiek finansētas no konkrētu programmu piešķīrumiem || (6) || || || || || || ||
 KOPĒJĀS apropriācijas saskaņā ar 1.–4. IZDEVUMU KATEGORIJU daudzgadu finanšu shēmā (Pamatsumma) || Saistības || =4+ 6 || || || || || || ||
 Maksājumi || =5+ 6 || || || || || || ||
 Daudzgadu finanšu shēmas izdevumu kategorija || 5 || "Administratīvie izdevumi"
 EUR miljonos (trīs zīmes aiz komata)
 || || || 2015 || 2016 || 2017 || 2018 || 2019 || 2020 || KOPĀ
 ĢD: ECFIN ||
  Cilvēkresursi || 0,264 || 0,528 || 0,792 || 0,924 || 0,924 || 1,056 || 4,488
  Pārējie administratīvie izdevumi || 0,36 || 0,725 || 0,495 || 0,615 || 0,4 || 0,42 || 3,015
 KOPĀ ECFIN ĢD || || 0,624 || 1,253 || 1,287 || 1,539 || 1,324 || 1,476 || 7,503
 KOPĒJĀS apropriācijas saskaņā ar 5. IZDEVUMU KATEGORIJU daudzgadu finanšu shēmā || (Saistību summa = maksājumu summa) || 0,624 || 1,253 || 1,287 || 1,539 || 1,324 || 1,476 || 7,503
 EUR miljonos (trīs zīmes aiz komata)
 || || || 2015 || 2016 || 2017 || 2018 || 2019 || 2020 || KOPĀ
 KOPĒJĀS apropriācijas saskaņā ar 1.–5. IZDEVUMU KATEGORIJU daudzgadu finanšu shēmā || Saistības || 1360,624 || 2051,253 || 2662,287 || 2000,539 || 21,324 || 21,476 || 8117,503
 Maksājumi || 10,624 || 521,253 || 1021,287 || 2021,539 || 2271,324 || 2271,476 || 8117,503
 3.2.2. Paredzamā ietekme uz
 darbības apropriācijām
 –
 ̈ Priekšlikums/iniciatīva neparedz izmantot darbības
 apropriācijas
 –
 X Priekšlikums/iniciatīva paredz darbības
 apropriācijas izmantot šādā veidā:
 Saistību apropriācijas EUR miljonos
 (trīs zīmes aiz komata)
 Norādīt mērķus un rezultātus ò || || || 2015 || 2016 || 2017 || 2018 || 2019 || 2020 || KOPĀ ||
 ||
 Veids[15] || Vidējās izmaksas || NĒ || Izmaksas || NĒ || Izmaksas || NĒ || Izmaksas || NĒ || Izmaksas || NĒ || Izmaksas || NĒ || Izmaksas || Kopējais rezultātu daudzums || Kopējās izmaksas ||
 Konkrēti mērķi Nr. 1: Palielināt EIB finansēšanas un investīciju operāciju skaitu un apjomu prioritārajās jomās un 2: Palielināt EIF finansējuma maziem un vidējiem uzņēmumiem apjomu ||
 || || || || 1350 || || 2030 || || 2641 || || 1979 || || || || || || 8000 ||
 Nr. 3: Eiropas Investīciju konsultāciju centra izveide ||
 || || || || 10 || || 20 || || 20 || || 20 || || 20 || || 20 || || 110 ||
 KOPĒJĀS IZMAKSAS || || 1360 || || 2050 || || 2661 || || 1999 || || 20 || || 20 || || 8110 ||
 3.2.3. Paredzamā ietekme uz
 administratīvajām apropriācijām
 3.2.3.1. Kopsavilkums
 –
 ̈ Priekšlikums/iniciatīva neparedz izmantot
 administratīvās apropriācijas
 –
 X Priekšlikums/iniciatīva paredz izmantot
 administratīvās apropriācijas šādā veidā:
 EUR miljonos
 (trīs zīmes aiz komata)
 || 2015 || 2016 || 2017 || 2018 || 2019 || 2020 || KOPĀ
 5. IZDEVUMU KATEGORIJA daudzgadu finanšu shēmā || || || || || || ||
 Cilvēkresursi || 0,264 || 0,528 || 0,792 || 0,924 || 0,924 || 1,056 || 4,488
 Pārējie administratīvie izdevumi || 0,36 || 0,725 || 0,495 || 0,615 || 0,4 || 0,42 || 3,015
 5. IZDEVUMU KATEGORIJAS starpsumma daudzgadu finanšu shēmā || 0,624 || 1,253 || 1,287 || 1,539 || 1,324 || 1,476 || 7,503
 Ārpus 5. IZDEVUMU KATEGORIJAS[16] daudzgadu finanšu shēmā || || || || || || ||
 Cilvēkresursi || || || || || || ||
 Pārējie administratīvie izdevumi || || || || || || ||
 Starpsumma ārpus 5. IZDEVUMU KATEGORIJAS daudzgadu finanšu shēmā || || || || || || ||
 KOPĀ || 0,624 || 1,253 || 1,287 || 1,539 || 1,324 || 1,476 || 7,503
 Vajadzīgās
 cilvēkresursu un citu administratīvu izdevumu apropriācijas tiks
 nodrošinātas no ĢD apropriācijām, kas jau ir
 piešķirtas darbības pārvaldībai un/vai ir
 pārdalītas attiecīgajā
 ģenerāldirektorātā, vajadzības gadījumā
 izmantojot arī vadošajam ĢD gada budžeta sadales procedūrā
 piešķirtus papildu resursus un ņemot vērā budžeta
 ierobežojumus.
 3.2.3.2. Paredzamās vajadzības
 pēc cilvēkresursiem
 –
 ̈ Priekšlikums/iniciatīva neparedz cilvēkresursu izmantošanu.
 –
 X Priekšlikums/iniciatīva paredz
 cilvēkresursu izmantošanu šādā veidā:
 Aplēse izsakāma ar pilnslodzes
 ekvivalentu
 || || 2015 || 2016 || 2017 || 2018 || 2019 || 2020
 || Štatu sarakstā ietvertās amata vietas (ierēdņi un pagaidu darbinieki) || || ||
 || XX 01 01 01 (Galvenā mītne un Komisijas pārstāvniecības) || 2 || 4 || 6 || 7 || 7 || 8
 || XX 01 01 02 (Delegācijas) || || || || || ||
 || XX 01 05 01 (Netiešā pētniecība) || || || || || ||
 || 10 01 05 01 (Tiešā pētniecība) || || || || || ||
  Ārštata darbinieki (izsakot ar pilnslodzes ekvivalentu: FTE)[17] ||
 || XX 01 02 01 (CA, SNE, INT, ko finansē no vispārīgajām apropriācijām) || || || || || ||
 || XX 01 02 02 (CA, LA, SNE, INT un JED delegācijās) || || || || || ||
 || XX 01 04 gg [18] || – galvenajā mītnē || || || || || ||
 || – delegācijās || || || || || ||
 || XX 01 05 02 (CA, SNE, INT - netiešā pētniecība) || || || || || ||
 || 10 01 05 02 (CA, INT, SNE – tiešā pētniecība) || || || || || ||
 || Citas budžeta pozīcijas (precizēt) || || || || || ||
 || KOPĀ || 2 || 4 || 6 || 7 || 7 || 8
 XX XX ir attiecīgā politikas joma vai
 budžeta sadaļa.
 Vajadzības pēc
 cilvēkresursiem tiks nodrošinātas, izmantojot attiecīgā
 ĢD darbiniekus, kuri jau ir iesaistīti konkrētās
 darbības pārvaldībā un/vai ir pārgrupēti
 attiecīgajā ģenerāldirektorātā, vajadzības
 gadījumā izmantojot arī vadošajam ĢD gada budžeta sadales
 procedūrā piešķirtus papildu resursus un ņemot
 vērā budžeta ierobežojumus.
 Veicamo uzdevumu
 apraksts:
 Ierēdņi un pagaidu darbinieki || · Aktīvu pārvaldība: portfeļa pārvaldība, kvantitatīvā analīze, arī atbalsta analītiskais darbs risku jomā; · atbalsta funkcijas, kas saistītas ar tiešu vadību, īpaši riska pārvaldību un riska vadības daļas (middle office) maksājumu funkcijām; · vadība, ziņošana un izpilde saistībā ar garantijām (projektu plānojums); · finanšu pārskati un grāmatvedība un pārskatu sniegšanas darbības;
 Ārštata darbinieki ||
 3.2.4. Saderība ar
 kārtējo daudzgadu finanšu shēmu
 –
 X Priekšlikums/iniciatīva atbilst
 kārtējai daudzgadu finanšu shēmai
 –
 ̈ Pieņemot priekšlikumu/iniciatīvu, jāpārplāno
 attiecīgā izdevumu kategorija daudzgadu finanšu shēmā.
 Aprakstīt, kas jāpārplāno,
 norādot attiecīgās budžeta pozīcijas un summas.
 [...]
 –
 ̈ Pieņemot priekšlikumu/iniciatīvu, jāpiemēro
 elastības instruments vai jāpārskata daudzgadu finanšu
 shēma.
 Aprakstīt, kas jādara, norādot
 attiecīgās izdevumu kategorijas, budžeta pozīcijas un summas.
 [...]
 3.2.5. Trešo personu ieguldījumi
 –
 X Priekšlikums/iniciatīva neparedz trešo
 personu līdzfinansējumu.
 –
 ̈ Priekšlikums/iniciatīva paredz šādu
 līdzfinansējumu:
 Apropriācijas EUR miljonos (trīs zīmes
 aiz komata)
 || Gads N || Gads N+1 || Gads N+2 || Gads N+3 || Norādīt tik gadu, cik nepieciešams ietekmes ilguma atspoguļošanai (sk. 1.6. punktu) || Kopā
 Norādīt līdzfinansējuma struktūru || || || || || || || ||
 KOPĀ līdzfinansējuma apropriācijas || || || || || || || ||
 3.3. Paredzamā ietekme uz
 ieņēmumiem
 –
 X Priekšlikums/iniciatīva finansiāli
 neietekmē ieņēmumus
 –
 ̈ Priekšlikums/iniciatīva finansiāli ietekmē:
 –
 ̈ pašu resursus
 –
 ̈ dažādus ieņēmumus
 EUR
 miljonos (trīs zīmes aiz komata)
 Budžeta ieņēmumu pozīcija: || Kārtējā finanšu gadā pieejamās apropriācijas || Priekšlikuma/iniciatīvas ietekme[19]
 Gads N || Gads N+1 || Gads N+2 || Gads N+3 || Norādīt tik gadu, cik nepieciešams ietekmes ilguma atspoguļošanai (sk. 1.6. punktu)
 .... pants || || || || || || || ||
 Attiecībā uz
 īpaši piešķirtajiem dažādajiem ieņēmumiem
 norādīt attiecīgo(-ās) izdevumu pozīciju(-as).
 [...]
 Norādīt
 ietekmes uz ieņēmumiem aprēķināšanai izmantoto metodi.
 [...]
 Pielikums
 TIESĪBU
 AKTA PRIEKŠLIKUMA FINANŠU PĀRSKATS
 dokumentam
 Priekšlikums
 –
 EIROPAS
 PARLAMENTA UN PADOMES REGULA
 par
 Eiropas Stratēģisko investīciju fondu
 Saskaņā ar priekšlikuma 8. panta 2.
 punktu ieņēmumus no Garantiju fonda līdzekļiem un Eiropas
 Stratēģisko investīciju fonda investīcijām
 piešķir Garantiju fondā.
 Šādu maksājumu saistības ir
 jāizpilda, izmantojot minēto ieņēmumus. Tomēr
 gadījumā, ja šie līdzekļi nav pietiekami, lai
 izpildītu tās saistības, tās sedz no Savienības budžeta.
 Tāpēc tie var papildināt maksājumu un saistību
 apropriācijas, kā norādīts šajā finanšu
 pārskatā.
 Miljonos EUR
 || 2015 || 2016 || 2017 || 2018 || 2019 || 2020 || Kopā
 Eiropas investīciju fonda palielināta palīdzība
 || 11,5 || 3,6 || 5,7 || 6,8 || 9,0 || 11,7 || 48,3*
 * N.B.:
 Administratīvās maksas, ko EIB maksā EIF saskaņā ar ES
 garantiju. Pēc 2020. gada paredzēti papildu izdevumi aptuveni
 EUR 57 miljoni. Skaitļu pamatā ir pieņēmumi par EIF
 produktu sortimentu un prognozes sagatavošanas laikā, bet
 vēlākā posmā var paredzēt būtiskas izmaiņas.
 [1] Paziņojums Eiropas Parlamentam, Padomei, Eiropas
 Centrālajai bankai, Eiropas Ekonomikas un sociālo lietu komitejai,
 Reģionu komitejai un Eiropas Investīciju bankai
 "Investīciju plāns Eiropai". COM(2014) 903 galīgā
 versija
 [2] Eiropas Parlamenta un Padomes Regula (ES) Nr. 1291/2013
 (2013. gada 11. decembris), ar ko izveido Pētniecības un
 inovācijas pamatprogrammu "Apvārsnis 2020" (2014.–2020.
 gads) un atceļ Lēmumu Nr. 1982/2006/EK (OV L 347, 20.12.2013.,
 104. lpp.).
 [3] Eiropas Parlamenta un Padomes Regula (ES) Nr. 1316/2013
 (2013. gada 11. decembris), ar ko izveido Eiropas
 infrastruktūras savienošanas instrumentu, groza Regulu (ES) Nr. 913/2010
 un atceļ Regulu (EK) Nr. 680/2007 un Regulu (EK) Nr. 67/2010 (OV
 L 348, 20.12.2013., 129. lpp.).
 [4] Eiropas Parlamenta un Padomes Regula (ES, Euratom)
 Nr. 966/2012 (2012. gada 25. oktobris) par finanšu noteikumiem,
 ko piemēro Savienības vispārējam budžetam, un par Padomes
 Regulas (EK, Euratom) Nr. 1605/2002 atcelšanu (OV L 298, 26.10.2012.,
 1. lpp.).
 [5] Eiropas Parlamenta un Padomes Regula (ES, Euratom)
 Nr. 883/2013 (2013. gada 11. septembris) par izmeklēšanu,
 ko veic Eiropas Birojs krāpšanas apkarošanai (OLAF), un ar ko
 atceļ Eiropas Parlamenta un Padomes Regulu (EK) Nr. 1073/1999 un
 Padomes Regulu (Euratom) Nr. 1074/1999 (OV L 248, 18.9.2013., 1. lpp.).
 [6] Padomes Regula (Euratom, EK) Nr. 2185/96 (1996. gada
 11. novembris) par pārbaudēm un apskatēm uz vietas, ko
 Komisija veic, lai aizsargātu Eiropas Kopienu finanšu intereses pret
 krāpšanu un citām nelikumībām (OV L 292, 15.11.1996., 2. lpp.).
 [7] Padomes Regula (EK, Euratom) Nr. 2988/95 (1995.
 gada 18. decembris) par Eiropas Kopienu finanšu interešu aizsardzību
 (OV L 312, 23.12.1995., 1. lpp.).
 [8] ABM: uz darbības
 jomām balstīta vadība, ABB: budžeta
 līdzekļu sadale pa darbības jomām.
 [9] Kā paredzēts Finanšu regulas 54. panta 2. punkta
 attiecīgi a) un b) apakšpunktā.
 [10] Skaidrojumus par pārvaldības veidiem un atsauces
 uz Finanšu regulu skatīt BudgWeb tīmekļa vietnē: http://www.cc.cec/budg/man/budgmanag/budgmanag_en.html
 [11] Dif. – diferencētās apropriācijas, nedif. –
 nediferencētās apropriācijas.
 [12] EBTA: Eiropas Brīvās tirdzniecības
 asociācija.
 [13] Kandidātvalstis un attiecīgā
 gadījumā potenciālās kandidātvalstis no
 Rietumbalkāniem.
 [14] Tehniskais un/vai administratīvais atbalsts un ES
 programmu un/vai darbību īstenošanas atbalsta izdevumi
 (kādreizējās “BA” pozīcijas), netiešā
 pētniecība, tiešā pētniecība.
 [15] Rezultāti ir piegādājamie produkti un
 pakalpojumi (piemēram, finansēto studentu apmaiņas skaits,
 uzbūvēto ceļu kilometru skaits utt.)
 [16] Tehniskais un/vai administratīvais atbalsts un ES
 programmu un/vai darbību īstenošanas atbalsta izdevumi
 (kādreizējās “BA” pozīcijas), netiešā
 pētniecība, tiešā pētniecība.
 [17] CA = līgumdarbinieki; LA = vietējie
 darbinieki; SNE = valstu norīkotie eksperti; INT = aģentūras
 darbinieki; JED = jaunākie eksperti delegācijās.
 [18] Ārštata darbiniekiem paredzēto maksimālo
 summu finansē no darbības apropriācijām
 (kādreizējām “BA” pozīcijām).
 [19] Norādītajām tradicionālo pašu resursu
 (muitas nodokļi, cukura nodevas) summām jābūt neto
 summām, t.i., bruto summām, no kurām atskaitītas
 iekasēšanas izmaksas 25 % apmērā.
 I
 pielikums
 II
 pielikums
 Budžeta
 sadalījums
 Indikatīvs
 budžeta sadalījums pamatprogrammai "Apvārsnis 2020":
 || miljoni EUR faktiskajās cenās
 I Zinātnes izcilība, no kā: || 23 897,0
 1. Eiropas Pētniecības padome (EPP) || 12 873,6
 2. Nākotnes un jaunās tehnoloģijas (NJT) || 2 578,1
 3. Marijas Sklodovskas-Kirī vārdā nosauktās darbības || 6 062,3
 4. Pētniecības infrastruktūras || 2 383,1
 II Vadošā loma rūpniecībā, no kā: || 16 430,5
 1. Vadošā loma rūpniecisko tehnoloģiju jomā (*), (****) || 13 000,7
 2. Piekļuve riska finansējumam (**) || 2 842,3
 3. Inovācija MVU (***) || 587,4
 III Sabiedrības problēmu risināšana, no kā (****): || 28 560,7
 1. Veselība, demogrāfiskās pārmaiņas un labklājība || 7 242,6
 2. Pārtikas nodrošinājums, ilgtspējīga lauksaimniecība un mežsaimniecība, jūras, jūrlietu un iekšzemes ūdeņu pētniecība un bioekonomika || 3 698,2
 3. Droša, tīra un efektīva enerģija || 5 672,1
 4. Vieds, videi nekaitīgs un integrēts transports || 6 137,0
 5. Klimata politika, vide, resursu efektivitāte un izejvielas || 2 948,3
 6. Eiropa mainīgā pasaulē – Iekļaujoša, novatoriska un domājoša sabiedrība || 1 255,2
 7. Droša sabiedrība – Eiropas un tās iedzīvotāju brīvības un drošības aizsargāšana || 1 607,3
 IV Izcilības izplatīšana un dalības paplašināšana || 782,3
 V Zinātne sabiedrībai un sadarbībā ar to || 443,8
 VI Ar kodolenerģiju nesaistītas Kopīgā pētniecības centra tiešās darbības || 1 852,6
 VII Eiropas Inovāciju un tehnoloģiju institūts (EIT) || 2 361,4
 KOPĀ || 74 328,3
 (*) Tostarp
 EUR 7 404 miljoni informācijas un komunikācijas
 tehnoloģijām (IKT), no kuriem EUR 1 539 miljoni
 atvēlēti fotonikai un mikro- un nanoelektronikai, EUR 3 716
 miljoni – nanotehnoloģijām, progresīviem materiāliem un
 progresīvai ražošanai un pārstrādei, EUR 498 miljoni
 biotehnoloģijai un EUR 1 399 miljoni kosmosam.
 Tādējādi svarīgo pamattehnoloģiju atbalstam būs
 pieejami EUR 5 753 miljoni.
 (**) Aptuveni
 EUR 959 miljoni no šīs summas var tikt atvēlēti Eiropas
 energotehnoloģiju stratēģiskā plāna (SET plāna)
 projektiem. Aptuveni viena trešdaļa no šīs summas var tikt
 atvēlēta MVU.
 (***) Atbilstoši
 mērķim MVU atvēlēt vismaz 20 % no kopējiem
 apvienotajiem budžetiem, kas paredzēti konkrētajam mērķim
 "Vadošā loma pamattehnoloģiju un rūpniecisko
 tehnoloģiju jomā" un prioritātei "Sabiedrības
 problēmu risināšana", vismaz 5 % no minētajiem
 apvienotajiem budžetiem tiks sākotnēji atvēlēti MVU
 instrumentam. Vismaz 7 % no kopējiem budžetiem, kas paredzēti
 konkrētajam mērķim "Vadošā loma pamattehnoloģiju
 un rūpniecisko tehnoloģiju jomā" un prioritātei
 "Sabiedrības problēmu risināšana", tiks
 atvēlēti MVU instrumentam, vidējo vērtību
 aprēķinot visam pamatprogrammas "Apvārsnis 2020"
 darbības laikam.
 (****)
 Instrumenta "Ātrais ceļš uz inovāciju" (ĀCI)
 izmēģinājuma darbības tiks finansētas no
 konkrētajiem mērķiem "Vadošā loma
 pamattehnoloģiju un rūpniecisko tehnoloģiju jomā" un
 no attiecīgajiem konkrētajiem prioritātes "Sabiedrības
 problēmu risināšana" mērķiem. Tiks uzsākts
 pietiekams skaits projektu, lai būtu iespējams pilnībā
 izvērtēt ĀCI izmēģinājumu. "